text:
Avtala um mekling
Trætumekling er ein samráðingarháttur, sum partarnir taka stig til, til tess sjálvi at loysa trætu teirra saman við meklara.
Meklingin er sjálvboðin, og kunnu partarnir eins og meklari tí velja til eina og hvørja tíð at taka seg aftur.
Meklarin er ikki ráðgevi og tekur ikki avgerð í málinum.
Meklarin óheftur av pørtunum ella málinum
Meklarin er neutralur og ópartískur og er ikki knýttur at nøkrum av pørtunum ella hevur áhuga í málinum á ein slíkan hátt, at illgruni av røttum kann vera um, hvørt meklarin er óheftur.
Tagnarskylda
Alt, sum framkemur undir meklingini, verður viðgjørt í trúnaði. Ongin má bera víðari trúnaðarupplýsingar, sum stava frá øðrum enn einum sjálvum, uttan so, at hetta er álagt við lóg. Sama er, um rættarmál ella gerðarrættur seinni verður um evnið.
Tó er tað so, at ein partur kann brúka upplýsingar fingnar undir meklingini sum grundarlag undir áheitan til rættin um krav til mótpartin um framløgu av skjølum samb. rættargangslógini.
Ongin skrivilig frásøgn verður gjørd um tað, sum fer fram undir meklingini.
Mannagongdin
Meklari og partar undirskriva hesa avtalu, og leggur meklari saman við pørtunum gongdina til rættis..
Meklari leiðir meklingina. Partarni møta persónliga, og skal tann sum møtir vegna løgfrøðisligan persón hava heimild til á staðnum at gera avtalu um loysn av trætuni.
Partarnir kunnu møta við advokatum sum hjásitum, um annað ikki er avtalað. Eru ynski um aðrar hjásitar, so skal semja vera um tað.
Meklarin roynir at finna fram hvat trætan snýr seg um, hvørji áhugamálini hjá pørtunum eru og stuðlar pørtunum sjálvum at koma við uppskotum um loysnir.
Meklarin kann hava fundir við partarnar í felag ella í einrúmi, og kann meklarin bert bera víðari til hin tað, sum upplýst er í einrúmi, sum avtala er gjørd um.
Partarnir eru vitandi um, at meklari hevur ikki skyldu at siga sína faktisku og rættarligu hugsan ella meting um styrki og veikleikar í avtaluni, partarnir gera, líkamikið hvussu henda víkir frá tí, ein rættarligur úrskurðir væntandi var komin til.
Meklingin endar við eini avtalu um loysn av trætuni, ella við at partarnir enda meklingina uttan eina avtalu.
Kostnaður
Hvør av pørtunum heftir fyri og rindar helmingin av ómakslønini til meklara og av øðrum útreiðslum, knýttar at meklingini.
Sum trygd fyri gjaldanini rindar partarnir hvør sína helvt av kravdum ávegisgjaldi. Endalig avrokning verður gjørd, tá meklingin er liðug.
Hvør partur rindar annars egnan kostnað, so sum útreiðslur sum viðkomandi hevur átikið sær mótvegis triðjupersónum. Meklari rindar og heftir ikki fyri kostnað til triðjapersónar sum luttaka, ella á annan hátt verða nýttir í meklingini.
tann / – 200


c: text/html

text:
Tíðindi frá SSF um Haljand vitjanina 23. – 25. januar 2010
Svimjisamband Føroya hevði í vikuskiftinum aftur vitjan av estiska professaranum Rein Haljand, sum er serfrøðingur í rørslur hjá menniskjum, og ein av heimsins fremstu ráðgevum um svimjiteknikk. Niðurstøðan frá vitjanini hesuferð var, at føroysku svimjararnir sum heild hava betrað um sín teknikk, men at har enn manglar nakað serliga í undirvatnsfasuni.
[Myndatekstur: Rein Haljand og Sonni Eliasen hyggja at endaspurtinum hjá Jonnu B. Thomsen, meðan hjálparmaðurin hjá Haljandi filmar Jonnu framman í frá]
Mannagongdin var at svimjararnir fyrst vórðu filmaðir ein og ein, yvir og undir vatn, meðan teir við fullari ferð svumu sína sergrein. Hesar upptøkur vórðu viðgjørdar av professaranum, sum síðani gav afturmeldingar til hvønn svimjara sær, á fundi saman við venjarum teirra. Ein tilgongd sum tilsamans kravdi 2 tímar av filming, 12 tímar av videoviðgerð og 12 tímar av fundum.
Svimjararnir vóru 16 serliga útvaldir svimjarar, ið verða mettir av hava serliga góð evni til svimjing, og sum ætla sær at kappast í rúma tíð afturat. Hartil bjóðaði professarin seg til at brúka ein tíma afturat uppá 9 eyka svimjarar, so at samlaði hópurin til sjálva filmingina gjørdist 25 svimjarar. Hetta so at upptøkurnar av teimum kunnu nýtast nú og í framtíðini, til samanberingar.
[Myndatekstur: Óluva Jacobsen bíðar eftir at sleppa at byrja testina, meðan hjálparmaðurin hjá Haljandi stillar uppá undirvatnskameraið]
Niðurstøðan hjá professaranum var sum heild, at svimjararnir hava betrað nógv um síni rørslumynstur, men at tey mangla kraft. Øll stóðu rætt á startskamlinum, og lupu, svumu og vendu eisini rímiliga rætt. Men nógv vóru tó alt ov spakulig serliga í undirvatnssvimjingini, í mun til tað sum estiski professarin hevði væntað sær av betringum síðani vitjanina í mars mánaða í fjør.
Glottar vóru at Pál Joensen sambært professaranum nú er “almost perfect”, við ovurlongum tøkum og góðum teknikki sum heild. Turið S. Christiansen hevur “world class” beinspark, har føturnar slettis ikki flyta seg aftureftir í sjálvum beinsparkinum, men í staðin útilokandi flyta kroppin frameftir, sum tá ið vit onnur seta av frá einum veggi. Og at Magnus Jákupsson hevur teknikk til at svimja fleiri sekund skjótari enn hann longu ger.
[Myndatekstur: Eyðbjørn Joensen til eftirmetingarfund hjá Rein Haljandi, saman við Jón Bjarnasyni venjara, og Shailu millum Garðarnar hjálparvenjara]
Hini fingu eisini rós, men eingin av teimum 16 kláraði málið hjá Rein Haljandi frá seinast, at kunna svimja 10 metrar undirvatnssvimjing uppá 4 sekund, frá tí at tey seta av frá vegginum. Eitt mál sum Haljand tá í fjør segði at øll áttu at kunna klára, líka mikið kyn ella aldur, og sum tí eisini verður málið til næstu vitjan. Svimjisambandið ætlar sær nú í allarnærmastu framtíð undir eitt serligt átak, til at betra um hesa støðu.
Aðrar niðurstøður vóru, at Svimjisambandið má byggja út um sítt úrvalsarbeiði, til eisini at umfata til dømis test av styrkina hjá svimjarunum, á landi og í svimjitøkum. Regluligar mjólkasýrutestir høvdu hjálpt munandi, til at meta um formin hjá svimjarunum. Og her burdi eisini verið bæði mental venjing og reglulig meting av heilsustøðuni hjá svimjarunum. Alt sovorðið sum testsentrini hjá til dømis Team Danmark avgreiða, men sum vit ikki enn hava her í Føroyum.
Rein Haljand hevur seinastu 7 árini verið tilknýttur at millum øðrum danska svimjisambandinum, ið sum kunnug eisini er í rúkandi menning. Hann hevur verið tekniskur ráðgevi hjá heimsmeistarum sum Alexander Popov úr Russlandi, Ian Thorpe úr Avstralia, Stefan Nystrand úr Svøríki, Otylia Jędrzejczak úr Póllandi og Brent Hayden úr Kanada. Fremsta orsøk til at hann vil hjálpa okkum í Føroyum, er at hann sær stórar møguleikar í serliga Pál Joensen.
Vegna Svimjisamband Føroya
Rókur í Jákupsstovu

robotstxt: allowed

filter: keep


text:
Fyri at luttaka í FarGen-verkætlanini, skalt tú lata Ílegusavninum eina blóðroynd. Ein persónur, sum letur Ílegusavninum vevnað, herímillum blóð, er at rokna sum ein sjúklingur í viðgerð sambært sjúklingalógini. Lógin skal m.a. tryggja virðileika og sjálvsavgerðarrætt hjá luttakarum og virka fyri at tryggja álit og trúnað millum luttakarar og heilsustarvsfólk.
Lógin ásetir eisini, at sjúklingurin (her luttakarin) skal lata eitt sonevnt kunnað samtykki, áðrenn hann fær viðgerð, t.v.s. at luttakarin skal skriva undir eina samtykkisváttan, áðrenn hann letur FarGen-verkætlanini eina blóðroynd.
Virksemið hjá FarGen-verkætlanini er fevnt av hesum lógum:
Ílegulógini - lóg um gransking í mannaílegum
Persónsupplýsingarlógini - lóg um persónsvernd í sambandi við viðgerð av persónsupplýsingum
Vísindasiðsemislógin - lóg um trygd og rættindi hjá luttakarum í heilsugranskingarverkætlanum
Tryggingaravtalulógin (sí §3a.)


text:
Ingi Samuelsen
03.04.2015 - 13:45
Tíðindi > Uttanlands > Vanlukkur
Í gjár var hin svarti kassin frá niðurdotna Germanwings-flogfarinum funnin í fronsku Alpunum. Og her verður enn einaferð prógvað, at Andreas Lubitz, stýrimaður, tilvitað stýrdi flogfarið við 150 fólkum umborð niður í fronsku Alpurnar.
Kassin varð funnin í gjár av fólkunum, sum nú í níggju dagar hava leitað og ruddað í økinum har flogfarið rendi í fjallalíðina.
Tað er sokallaði ”flight redord”-arin, sum gevur upplýsingar um kós, hædd og hvørjar knøttir, ið vórðu brúktir í stýriklivanum.
- Fyrsta lesingin vísir, at stýrimaðurin í stýriklivanum brúkti sjálvstýraran til at stýra flogfarið niður í 100 fóta hædd. Harumframt broytti hann fleiri ferðir stillingarnar í sjálvstýraranum til at økja um ferðina á flogfarinum, sigur franska skaðanevndin, BEA, í eini fráboðan.
Tann fyrri svarti kassin – sonevndi ”voice rekord”-arin – varð funnin sama dag sum vanlukkan hendi. Hann avdúkaði, at annar stýrimaður, Andreas Lubitz, eftir øllum at døma tilvitað hevði stýrt flogfarið niður í fjøllini.
Á ljóðupptøkunum hava granskararnir hoyrt, hvussu stýrimaðurin eggjaði flogskiparan til at vara á vesi, fyri síðan at hava sett týska Airbus A320-flogfarið á deyðakós.
Flogfarið hevði eina ferð meira enn 700 kilometrar um tíman, tá tað rakti fjallið, og tað er eisini orsøkin til, at tað smildraðist í smápettir.


text:
Eirikur Lindenskov 09.08.2018 (20:38)
Aqua: Vit spæla øll tey størstu hittini
Í kvøld spælir heimskendi hittbólkurin Aqua á Summar Festivalinum. Aqua fekk rungandi gjøgnumbrot við sanginum »Barbie Girl« í 1996, og eftir tað høvdu tey eina langa røð av hittum.
Nú eru tey í Aqua komin til Føroya á fyrsta sinni at framføra. Tað verður á Summar Festivalinum í kvøld.
René Dif, sum er annar sangarin í Aqua, hevur ferðast regluliga til Føroya seinastu árini – hann hevur vinfólk – og hann er fegin um, at nú er bólkurin við honum, og at tey umsíðir skulu framføra á føroyskum palli.
– Vit hava ongantíð ljóðað betur, enn vit gera nú, sigur René Dif.
Omanfyri kanst tú síggja video-samrøðu við René Dif.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
- Tíðindi, mentan og ítróttur
Landssjúkrahúsið fær 14 milliónir afturat
Landssjúkrahúsið fær 14 milliónir krónur afturat í ár.
Tað samtykti løgtingið í gjár.
Tað serstaka er, at samgongufólk samtyktu eitt uppskot frá tveimum andstøðulimum, sum kostar landskassanum pengar.
Landsstýrið mælti til at játta Landssjúkrahúsinum tíggju milliónir krónur, men samgongan vildi heldu játta fýra milliónir krónur meira, sum tveir andstøðulimir, Bárður á Steig Nielsen í Sambandsflokkinum og Bill Justinussen í Miðflokkinum, skutu upp.
Minnilutin í Fíggjarnevndini, Jacob Vestergaard og Kristin Michelsen, mælti tó til at taka undir við uppskotinum hjá landsstýrinum.
Sirið Stenberg, landsstýriskvinna, bað løgtingið um tíggju milliónir krónur til Landssjúkrahúsið, sjey milliónir til raksturin og tríggjar milliónir til serviðgerðir uttanlands.
Aksel V. Johannesen, løgmaður, hevur annars sagt, at taka samgongufólk undir við uppskoti hjá andstøðuni, sum kosta nógvar pengar, er eingin samgonga longur
Sí eisini


text:
Jógvan Arge: Rųša į 40 įra móttųku fyri Hešini Mortensen sum bżrįšslimi 1.2.2013.
Eg lovi at gera mķtt besta eru inngangsoršini ķ skótalyftinum hjį Skótališi Sigmunds Brestissonar. Hetta lyfti var į hvųrjum įri boriš hįtķšarliga fram av ųllum skótum viš legubįliš uppi ķ Varšaholuni Santa Jųrunds dag.
Millum teirra var tann blašungi Hešin Mortensen, sum mišskeišis ķ fimmtiįrunum flutti śr Trongisvįgi til Havnar og skjótt fall til millum sķnar javnaldrar ķ bżnum. Kongabrśgvin, Krókabrekkan, Glašsheyggur og Abbatrųš vóru skjótt sum Mekka fyri hann, og har fann hann sķnar fyrstu vinir.
Millum skótarnar tį vóru allir dreingirnir ķ Krókabrekkuni og ašrir ķ grannalagnum. Helst fingu teir Hešin viš nišan ķ ta nżggju prżšiligu Skótahųllina viš Havnarį, sum avloysti gamla speidarahśsiš į Bakkahellu.
Skótalyftiš var eitt taš fyrsta, tś skuldi duga: Eg lovi at gera mķtt besta fyri altķš at halda skótalógina, altķš at hjįlpa ųšrum og ķ einum og ųllum at vķsa meg sum ein ręttan skóta.
Kanska er hetta einasti eišur, sum Hešin Mortensen hevur svoriš. Setningurin altķš at hjįlpa ųšrum rann męr ķ huga, tį bżrįšiš baš meg um at siga nųkur orš į hesum degi, nś vit hįtķšarhalda, at Hešin hevur sitiš ķ bżrįšnum longri enn nakar annar, ķ heili 40 įr.
Lęrlingur hjį Peturi ķ Gong
Ķ bżrįšshųpi tekur hann javnan til, tį į stendur, at Vit mugu hjįlpa manninum. Hann letst at siga hetta ķ spųlni, men eg haldi, at hetta lyndi er honum ķboriš og sigur nógv um hansara sinni.
Samstundis eru hetta orš, sum hann tekur upp aftur eftir lęrumeistara sķn, tann drśgva bżrįšslimin og byggimeistaran Petur ķ Gong, sum ķ įramįli ķ bżrįšnum einans er yvirhįlašur av lęrlinginum Hešini.
Petur ķ Gong var ķ 34 įr valdur į einum leingi sera sterkum privatlista, sum teir flokspolitisku listarnir fingu grį hįr ķ hųvdiš av. Į hansara lista stillaši Hešin Mortensen fyrstu ferš upp til bżrįšiš ķ 1972.
Hansara bakland var einamest Havnar Róšrarfelag, men Kaggin įtti kanska eisini sķn part ķ honum saman viš ųšrum góšum fólkum, so tį saman um kom, sat bilmekanikarin og maskinsmišurin hjį Wenzel Petersen ķ bżrįšnum, einans 26 įra gamal.
Valkvųldiš roknaši Hešin ikki viš at verša valdur, so hann og Hjųrdis tųrnašu inn nišri į Hoyvķksvegnum, įšrenn uppteljingin var lišug. Eg giti, at taš er seinasta feršin, hann er inntųrnašur ķ ótķš eitt valkvųld.
Sķšani hevur taš gingiš slag ķ slag į 10 bżrįšsvalum aftrat. Eyškenni fyri Hešin hevur hesa tķšina veriš, at hann altķš er til reišar og į blettinum um taš so er at greiša ślvungum frį sķnum skótalķvi ella strķšast viš landsstżriš um Marknagilsdepilin.
Hann kom inn ķ bżrįšiš sum ein óskrivaš halastjųrna hjį Peturi ķ Gong, men setti skjótt kós eftir borgarstjórasessinum. Taš bleiv ein longri ferš ķ Tórshavnar bżrįš. Hann kom at bķša ķ heili 32 įr.
Ašrar tķšir
Ein mašur, sum hevur sitiš ķ bżrįšnum ķ Havn ųll tey seinastu 40 įrini, hevur innanķ frį upplivaš meir um menning bżarins enn nakar annar. Hann hevur havt ein fingur viš spęlinum allan vegin bęši fyri og ķmóti nżggjum įtųkum sum luturin hjį einum politikara jś er.
Nś er hann oddamašur fyri einum sameindum bżrįš ķ eini breišari politiskari semju, sum fevnir um allar flokkar ķ bżrįšnum. Henni fór hann eftir, tį hann viš sķnum nśverandi flokki hevši vunniš reinan meiriluta ķ bżrįšnum.
Soleišis var samarbeišslagiš ikki fyri 40 įrum sķšani. Tį gjųrdu teir politisku flokkarnir alt fyri at halda listan, sum Hešin varš valdur į, uttanfyri įvirkan.
Hetta var ķ eini tķš, tį politisku flokkarnir lųgdu dent į at nżtķšargera kommunuskipanina og arbeišslagiš ķ kommununi. Teir vildu sleppa burtur śr gamla lagnum, at politikarar kundu taka tżšandi avgeršir, sum ikki vóru grundašar ķ fakligum sakkunnleika.
Hųvušsbrekiš var kanska ikki politikararnir sjįlvir, men helst lķka nógv tann veruleikin, at tķšin hevši yvirhįlaš kommunulógina, sum ikki var endurnżggjaš, sķšani Havnin varš skipaš sum keypsstašur ķ 1908.
Tį Hešin kom ķ bżrįšiš var ein nżggj kommunulóg var akkurįt komin ķ gildi. Kommunan var viš stórum tųkum farin undir at leggja framtķšina til ręttis. Nógvar stórar ętlanir komu į boršiš og vóršu framdar til tess at umskipa og menna bżin.
Taš kravdi sķnar menn og kvinnur, og hetta skiftiš var stundum hart. Politikararnir fingu toyggiš frį illa nųgdum borgarum, og embętismenninir, sum lųgdu rįšini, fingu javnan toyggiš frį politikarunum.
Men nś varš bżrįšiš valt eftir eini lóg, sum kravdi, at borgastjórin varš valdur fyri fżra įr og ikki kundi koyrast frį ķ valskeišnum. Endamįliš var at tryggja stųšufesti.
Frammanundan kundi hann koppast į hvųrjum įri ella kanska samdust teir um at bżta tey fżra įrini ķmillum sķn.
Petur Christiansen var tann fyrsti ķ tķ trygga sessinum, Poul Michelsen annar, Lisbeth Petersen triši, Leivur Hansen fjórši og Jan Christiansen fimti. Ųll uttan Petur C vóru yngri ķ gųtuni enn Hešin, men tey sluppu upp į tindin, įšrenn hann slapp fram at sum tann sętti.
Long leiš į tindarnar
Hešin hevur havt eitt spennandi og umleypandi lķv ķ bżrįšnum. Tey fyrstu 16 įrini umbošaši hann borgaralistan, sum teir sjįlvir nevndu hann, men hann slapp ongantķš upp ķ ein meiriluta ųll hesi įrini. Taš kundi vera stuttligt at sita og arga ķ minniluta, men var neyvan nųktandi ķ longdini.
Ķ 1988 skifti hann ham. Kom ķ bżrįšiš į fimta sinni, nś sum sambandsmašur, og slapp viš ķ samgongu. Tey nęstu 16 įrini hevši Hešin ymsar įlitisessir, eitt nś sum nevndarformašur ķ mentan og bżarskipan og eisini varaborgarstjóri, men hann kendi seg ikki vera komnan nóg langt upp į tindin.
Eftir nķggjunda vališ į raš ķ 2004 fekk hann borgarstjórasessin ķ boši. Taš var ein stór freisting, men snįvingarsteinarnir vóru nógvir. Taš legši hann lķka ķ. Nś var kjansurin endiliga har.
Eftir ymsar leikir ķ ymsum skotum į nįtt sum į degi kom hann undan kavi aftur ķ javnašarhami. Hann var endašur aftur ķ flokkinum, har hann byrjaši sum unglingi sum mešstovnari av ungmannafelg javnašarfloksins SU. Samstundis var hann endiliga blivin borgarstjóri ķ Havn ķ samgongu viš Tjóšveldi.
Mikiš rok og mikil gleimur, sum seint verša gloymd, men Hešin hertók Vagliš og fór at stjórna bżnum og bygdunum viš samgongunnar framskygdu og vķšfevndu virkisskrį, sum sķšani hevur sett sķn dįm į Tórshavnar kommunu. Og har situr hann trygt į sķnum trišja skeiši.
Įhaldandi sum fįur
Hann er ķšin, snśšin og leggur nógv fyri. Hann umbošar kommununa av heilum hjarta og hevur serstųk evni at lofta sęr ķ politiskum leikum og roki.
Taš er eitt bragd at hava sitiš 40 įr į raš ķ Tórshavnar bżrįš. Bragdiš veršur ikki minni av, at hann mįtti strķšast fyri borgarstjórasessinum ķ heili 32 įr.
Livir tś nóg leingi, so veršur tś kongur av Svķarķki, sigur eitt oršatak. Taš mugu vit sanna, at borgarstjórin hevur livaš upp til.
Hešin hevur eisini livaš upp til skótalyftiš um altķš at hjįlpa ųšrum og oršini hjį Peturi ķ Gong ķ sama duri. Hann hjįlpir av einum góšum hjarta į politisku śtreišslusķšuni, og roknar afturfyri viš atkvųšum į inntųkusķšuni.
Tķ veršur taš seinur dagur, įšrenn nakar fęr so dygga persónliga undirtųku frį borgarunum, sum bżarins nśverandi fašir ella kongur - fekk į bżrįšsvalinum herfyri.
Men tak ikki feil av honum. Hann kann eisini seta fųtur ķ spenni, og tį er hann ikki altķš lķka mjśkur at strśka.
Eitt leingi livi
Fari vegna bżrįšiš at ynskja tęr til lukku viš teimum 40 įrunum. Tś ert įhaldandi sum fįur. Um onnur 40 įr veršur tś kanska tann einasti av okkum, sum framvegis veršur ķ bżrįšnum. Tį veršur tś bara 105, og taš blķva fólk so javnan ķ dag.
Hešini dįmar vęl at verša sęddur, at verša umrųddur og avmyndašur. Hann hevur onki ķmóti at fįa višurkenning fyri taš, hann hevur strķšst fyri og avrikaš. Taš benda ųll heišursteknini og riddarakrossarnir į.
Višurkenning er eisini slķk móttųka, sum hendan, og eitt leingi livi. Eg fari at bišja mannamśgvuna saman viš męr rópa eitt trķfalt livi fyri nśverandi borgarstjóranum og bżrįšsliminum ķ Havn ķ heili 40 įr, Hešini Mortensen.
---


text:
RK-prix er innanhýsis rógvikapping hjá Róðrarfelagnum Knørri um veturin/várið.
Róð verður í venjingarhølum felagsins í Tollbúðini á Eystaru Bryggju.
Fýra umfør eru. Vinnarar fáa heiðursmerki eftir finaluumfarið.
Foreldur og stuðlar eru hjartaliga vælkomin at hyggja og fáa ein kaffimunn.
-
9. September 2018 | Sjúrður Gullbein
Bárður Skorheim Guttesen formaður í RK
29. August 2018 | Sjúrður Gullbein
Annika Olsen, borgarstjóri: Vit eru stolt av tykkum!
25. August 2018 | Sjúrður Gullbein
Formaðurin í Róðrarfelagnum Knørri til reseptión á Dannebrog
23. August 2018 | Sjúrður Gullbein
Tá ið Fríðrikur krúnprinsur vitjaði Róðrarfelagið Knørr
28. Juli 2018 | Sjúrður Gullbein
Ólavsøkuróðurin 2018 bleiv ein frálíkur knørradagur
24. Juni 2018 | Sjúrður Gullbein
Róðrarfelagið Knørrur nógv heiðursmerkir í Vági
18. Juni 2018 | Sjúrður Gullbein
Gull og tannagrísl – Eystanstevnan 2018
17. Juni 2018 | Sjúrður Gullbein


text:
Barbara Holm 09.08.2018 (10:15)
Gjáarmaður: Ferðafólkini vóru eisini kedd
- Tað eru nógvir kavarar her við Gjógv, og tey reypa altíð um teir stóru krabbarnar, sum vóru í gjónni, sigur Hans Andrias Djurhuus, gjáarmaður.
Gjógvin við Gjógv er tiltikin vøkur. Seinastu mongu árini hevur hon verið eina vitjan verd hjá mongum kavarum. Og eitt, sum hevur verið at upplivað undir vatnskorpuni, eru fimm/seks risa stórir krabbar, sum hava verið at sæð í sama øki í gjónni í fleiri ár. Men krabbarnir eru nú blivnir til ein betri bita hjá ferðafólkum, sum tóku teir herfyri.
Les eisini: Útlendingar ruddað gjónna fyri krabbar
Hans Andrias Djurhuus hevur hús á gjónni, so hann sær alt virksemi, sum er í gjónni. Hann sá eisini, tá ið ein bilur parkeraði við tveimum ferðafólkum, sum fóru at kava, og komu uppaftur við fleiri av risa krabbunum.
- Eg fór út og segði við tey, at hatta var ótrúliga synd. Tað vóru tey samd í, tá ið eg greiddi teimum frá, at nú var einki at hyggja eftir hjá teimum, sum komu næst at kava, sigur Hans Andrias Djurhuus.
Ferðafólkini spurdu hann, hvar tað stendur, at tað ikki er loyvt at taka krabbar ella annað úr havinum.
- Eg vænti ikki tað stendur nakrastaðni. Men tað burdi verið ólógligt at tikið nakað úr havinum, og tað burdu ferðaskrivstovurnar fortalt fólki. Ferðafólkini vita jú ikki meira enn tað, sum tey fáa at vita frá ferðaskrivstovunum, sigur Hans Andrias Djurhuus, sum sigur seg harmast um, at føroyska náttúran mest av øllum tykist sum eitt sjálvtøkuborð hjá ferðafólki.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
RYE: Sirkus og stuttfilmur
Eftir tveir intensivir dagar í ”Sirkus” umframt ein stuttfilm og nógvar upplivingar ríkari, fóru ungu íverksetararnir úr Norðurírlandi, Grønlandi og Finnlandi heimaftur.
Hetta var úrslitið av tiltaki fyri ungfólk, ið høvdu stovnað egið virki, ið Granskingardepilin fyri Samfelagsmenning skipaði fyri í Føroyum 21. og 22. august. Talan er um eina NPP verkætlan, har málið er at menna ítøkilig úrslit, sí: www.northernperiphery.eu
Tað var kreativa og spennandi umhvørvi í Sirkus, ið Sunnevá Háberg Eystursetin rekur, ið var karmur um verkstovuna RYE – Rural Youth Entrepreneurship. Luttakarnir, sum vóru ungir íverksetarar úr Norðurírlandi, Grønlandi, Finnlandi og Føroyum, fingu handað eina uppgávu frá verkætlanarleiðsluni. Uppgávan skuldi loysast á verkstovuni og úrslitið vísast fram á almennari samkomu í Østrøm dagin eftir.
Uppgávan, tey ungu fingu, var at gera ein stuttfilm, ið lýsti evnið: Føroyar og íverksetan. Málið var at knýta bond, netverka og læra av royndum hjá hvørjum øðrum.
Hugagóðir fóru luttakararnir til verka. Fyrst var vitjað á Blok Studio, hjá Jóna Blik, hetta fyri at fáa íblástur og gongd á samansjóðing og skipan av uppgávuni.
Tað var unga sjónleikarakvinnan, instruktørurin og íverksetin, Sóley Danielsen, sum samskipaði verkstovuna í hølunum hjá Sirkus, har ungdómarnir hugagóðir vóru til verka.
Sum ein partur av kunningini um føroyskar íverksetarar, var m.a. farið umborð á Norðlýsið, har Birgir Enni borðreiddi við fiskasuppu, og aftaná var farið til Fuglafjarðar á konsert hjá Teiti. Aftan á konsertina greiddi Teitur frá sínum royndum sum íverkseti.
Dagin eftir, á almennum tiltakið í Østrøm, var úrslitið av samstarvinum lagt fram. Filmurin gjørdist eitt kreativt innslag, ið vísti, at samstarv millum ymiskar mentanir als ikki er ein forðing, men heldur ein góður møguleiki.
Í eftirmetingini av arbeiðstiltakinum hjá teimum ungu var sagt, at samstarv og netverk er sera umráðandi. Ein kann sum íverksetari skjótt kenna seg einsamallan og avbyrgdan, um tað ikki eru forum, har ein kann hitta onnur, ið eru í somu støðu.
Í dag er samstarv og netverk eisini avgerandi neyðugt, tá ein fyritøka skal møta avbjóðingunum á globala marknaðinum. Fyritøkan er noydd at kenna spælireglurnar, og tá er sambandið við onnur, ið virka innan somu skipanir og hava somu avbjóðingar, gull vert.
Teir ungu íverksetararnir, sum umboðaðu Føroyar á verkstovuni vóru m.a. Sirkus, Fjøllini Dansa, Blok Studio, Defined Energy Sp/f, Sóley Danielsen, Røddin, Marius Ziska o.o.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Tróndur Arge 04.04.2015 (13:38)
Gunnar Nielsen til meistaralið
Gunnar Nielsen hevur skift til íslendsku meistararnar, Stjarnan. Føroyski landsliðsmálverjin hevur gjørt sáttmála við felagið fyri 2015. Stjarna beliv meistari í 2014 og skal spæla í undankappingini til Champions League hetta kappingarárið.
Gunnar Nielsen gavst fyrr í ár í skotska Motherwell. Síðani hevur hann leitað eftir nýggjum felagið. Valið er fallið á íslendsku meistararnar. Hann fylgir fótasporunum hjá monnum sum Rógva Jacobsen, Allan Mørkøre, Una Arge, Jens Martin Kundsen, Fróða Benjaminsen, Christian R. Mouritsen og Símun Samuelsen, ið eru nakrir av teimum, sum hava spælt í Íslandi.
Gunnar Nielsen spældi seinast við landsliðnum móti Rumenia.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Felags norðurlendsk samtykt innan sjúkrarøktaretikk
Á árligu norðurlendsku ráðstevnuni innan sjúkrarøktaretikk, sum var hildin í Trondheimi, var evnið sjúkrarøkt og tøkni umrøtt við fyrilestri og kjaki. Málið var mett at hava so stóran týdning, at felags norðurlendsk niðurstøða/samtykt var orðað. Hon verður við hesum løgd til kunningar.
Tøkni og menniskjavirði í umsorganini
- Mælt verður sjúkrarøktarfrøðingum til at verða tilvitaðir um, at nýggjur tøknibúnaður við tí góða í hyggju, ongantíð kann koma í staðin fyri mennskjaliga og medmenniskjaliga kontakt
- Menniskja hevur rætt til at brúka nýggjan tøknibúnað, sum fremur sjálvstøði og tryggleika, og sum stimbrar egið frælsi til likamligan aktivitet, sálarliga stimulering og til at varðveita samband við onnur
- Sjúkrarøktarfrøðingar eru við til at kunna um nýggjan tøknibúnað, sum kann stimbra menniskjans autonomi og eginumsorgan
- Sjúkrarøktarfrøðingar virða sjúklingsins egna hugburð til at brúka umsorgnartøkni, og varða um áhugamálini og tignina hjá einum persóni, tá ið honum ella henni vantar kompetensu at samtykkja
- Mælt verður sjúkrarøktarfrøðingum til at taka frástøðu frá nýggjari tøkni, sum verður tikin í nýtslu fyri at økja lønsemi og effektivitet og sum verður sett í staðin fyri menniskjaliga kontakt
Trondheim 31. sept. 2010
Marie Aakre, Noregi
Lene Poulsen, Danmørk
Hildur vid Høgadalsá, Føroyar
Carl-Axel Palm, Svøríki


text:
Løgtingsval 2011
Vit settu øllum valevnunum hesar spurningar undan løgtingsvalinum 2011:
Fólkakirkjan og hennara støða sum statskirkja:
(1) Skal kirkjan hava núverandi myndugleika til skráseting av nøvnum?
(2) Skal kirkjan kunna taka skatt frá fólki, ið, uttan at ynskja tað, vórðu innlimað sum nýføðingar?
(3) Havandi í huga, at hetta er ein fólkakirkja, sum skal eitast at vera fyri alt fólkið vilja vit seta hendan spurning: Skal kirkjan sum stovnur einsamøll kunna gera av, hvørji fólk skulu sleppa at giftast í henni, og har við gera mun á fólki?
Her verður til dømis sipað til samkynd, fráskild ella fólk við aðrari/ongari trúgv.
(4) Skal kirkjan hava lut í tingsetanini?
Fólkaskúlin, hansara samspæl við fólkakirkjuna og undirvísing:
(5) Skal fólkaskúlin hava somu trúgv sum fólkakirkjan, undirvísa næmingar í hesi trúnni og ala teir upp í henni?
(6) Skal fólkaskúlin hava kristnan morgunsang?
(7) Skal undirvísingin í kristni fatast sum uppaling til at vera ein góður samfelagsborgari?
(8) Skal undirvísingin í kristni fara fram á ein hátt, ið nýtir bíbliuna sum eina sanna søgubók?
(9) Skulu næmingar fáa frí frá aðrari undirvísing fyri at ganga til prest?
(10)Skal kreasjonisma/vitugt snið vera partur av undirvísingini í lívfrøði?
Svarini tey kundu geva vóru:
1: Nei, og eg fari at arbeiða ímóti tí
2: Nei
3: Veit ikki/Hvørki fyri ella ímóti
4: Ja
5: Ja, og eg fari at arbeiða fyri tí
Her koma fyrst nakrir grafar at geva yvirlit yvir hvussu verður svarað í ymiskum flokkum og til umiskar spurningar
Havast skal í huga, at 3 er at rokna sum hvørki fyri ella ímóti og spurningarnir vóru spurdir so, at svarini 1 og 2 hella sekulariseringsvegin (tó við undantakinum um at giftast í fólkakirkjuni, har spurningurin tekur støðu í okkara ósekulariseraða samfelag.). Tað vil siga, at stabbar sum fara niður um miðjuna vísa hug at fáa kirkjuna meira úr almennum økjum og stabbar yvir linjuna vísa til hug at hava kirkjuna við innan almenn øki. Tað er nokkso áhugavert, at Sambandsflokkurin hevur tvey svar, har annað hevur hægst miðal og hitt lægst av øllum, sum hava svarað.
Her koma einstøku svarini:
Heri Ólason Dam, Javnaðarflokkurin: (Miðal er 3.2)
1. Ja (Ja, tað hevur hon gjørt í fleiri 100 ár, og tað kann kirkjan halda áfram við. Um landsfólkayvirlitið yvirtók hesa uppgávu, ja, so hevði tað eisini veri OK fyri mær.)
2. Ja (Hvør og ein kann melda seg úr fólkakirkjuni, tí haldi eg tað vera í ordan.)
3. Nei (Kirkjan er ikki ímóti, undantikið tá ið vit tosa um samkynt, men tann einstaki presturin kann nokta, hetta sum oftast vegna egna áskoðan. Tað eru eisini borgarligir møguleikar.
4. Ja (Hetta er gamal siður, ið hevur fastar røtur, hetta kann sjálvandi broytast yvir tíð, men eg haldi ikki tað skal henda her og nú.
5. Veit ikki/Hvørki fyri ella ímóti (Ikki natúrligvís. Vit hava skúla, sum ikki byggir á fólkakirkjuna.)
6. Veit ikki/Hvørki fyri ella ímóti (Ikki natúrligvís. Tað kann verða tað, ella ikki, ella bæði. Tað ið er umráðandi er upplivingina av felagsandanum.)
7. Ja (Um ikki góður samfelagsborgari, so í hvussu er sum eitt gott menniskja.)
8. Nei (Hvat er ein sonn søgubók?. Um hetta meinast við at bíblian er innblást av Gudi, so nei) – Gudloysi meinar eina bók, sum sigur frá veruligum hendingum, líka sum tær bøkurnar, ið vera brúktar í fakinum “søga”.
9. Nei, og eg fari at arbeiða ímóti tí
10. Ja, og eg fari at arbeiða fyri tí
Kristian Holbæk, Tjóðveldi: (Miðal er 2.7)
1. Ja
2. Nei
3. Nei
4. Veit ikki/Hvørki fyri ella ímóti
5. Veit ikki/Hvørki fyri ella ímóti
6. Ja
7. Veit ikki/Hvørki fyri ella ímóti
8. Nei
9. Nei
10. Nei
Óluva Klettskarð, Tjóðveldi: (Miðal er 2.8)
1. Veit ikki/Hvørki fyri ella ímóti
2. Ja (so leingi talan er um statskirkju.)
3. Nei (tí sum statskirkja er tað staturin/landið, ið ger lógirnar)
4. Ja (av søguligum orsøkum)
5. Ja
6. Ja
7. Nei
8. Nei (ikki sum eksakt vísind. Men kristni skal undirvísast sum trúargrein.)
9. Nei (at ganga til prest skal vera uttan fyri skúlatíð)
10. Nei, og eg fari at arbeiða ímóti tí (kreasjonisma er ikki ein vísind og skal tí ikki verða partur av undirvísing í lívfrøði!)
Helgi Abrahamsen, Sambandsflokkurin (Miðal er 3.9)
1. Ja
2. Ja
3. Ja
4. Ja
5. Ja
6. Ja
7. Ja
8. Ja
9. Ja
10. Veit ikki/Hvørki fyri ella ímóti
Hergeir Stakksberg, Sambandsflokkurin (Miðal er 2.3)
Hergeir gav ikki tøl, so vit hava sjálvi tulkað hansara svar inn í skalaðina.
1. Nei (skráseting av nøvnum eigur ikki vera tengd at kirkjuni. Átrúnaður og skráseting av nøvnum eiga at vera skyld frá hvørjum øðrum.)
2. Nei (Her er talan um persónligt frælsi. Heldur enn at verða innlimaður sum barn, so eigur mann at hava persónliga frælsið, at sjálvur gera av, um mann vil innlimast ella ikki. Tú verður ikki innlimaður í HB, tá tú ert føddur, men seinni kanst tú velja at stuðla HB. Soleiðis átti tað eisini at verið við kirkjuni.)
3. Ja (Kirkjan skal sjálv hava frælsið til at gera av, hvønn hon vil gifta og ikki.Tað er skeivt at áleggja við lóg, hvat kirkjan skal og ikki. Her eigur tað at vera tíðiligur skilnaður millum kirkju og stat.)
4. Nei (Eg dugi ikki at síggja, hví hon skal hava ein leiklut.)
5. Nei (Vit eiga at hava frælsið til sjálvi at gera av, hvønn átrúna vit hella til og ikki. Á hesum økinum skal fólkaskúlin ikki gera mun á ymisku átrúnaðunum.Vit eiga at byggja á trúrfrælsið hjá tí einstaka og vísa á allar møguleikar, uttan at favorisera ein ávísan átrúna.)
6. Nei (Vit kunnu saktans hava kristnar sangir, men vit skulu ikki hava kristnar sangir framum aðrar. Allir sangir skulu vera á jøvnum føti.) – Gudloysi loyvir sær at geva svarinum hjá Hergeiri eitt “Nei”, tí spurningurin átti at verið betri orðaður við einum “burturav” afturat. Altso, “skal fólkaskúlin hava burturav kristnan morgunsang”.
Teitur Vágadal, Sjálvstýrisflokkurin (Miðal er 2.7)
1. Veit ikki/Hvørki fyri ella ímóti (Bert um kirkjan kann framhaldandi veita somu skráseting, men annars ikki neyðugt.)
2. Veit ikki/Hvørki fyri ella ímóti (Tað er framvegis upp til tann einstaka at melda seg úr, men automatiskinnliman skal ikki vera.)
3. Ja
4. Ja (Gomul siðvenja)
5. Nei
6. Veit ikki/Hvørki fyri ella ímóti
7. Nei
8. Nei
9. Nei
10. Nei
5 svar to “Løgtingsval 2011”
-
Gudloysi » Blog Archive » Svar til sekulariseringsspurningar Says:
oktober 22nd, 2011 at 11:57
[…] Løgtingsvalið 2011 […]
-
Rúni Schneekloth Says:
oktober 22nd, 2011 at 15:46
Strævin máti tit hava sett hetta upp uppá. Man verður alla tíðina noyddur til at skrolla ímillum spurningarnar sum standa ovast á síðuni, og svarini í koma undir. Annars fín idé.
-
Eyðbjørn Says:
oktober 23rd, 2011 at 09:19
Mann hasin Heri Ólasson Dam hava misfata tann seinasta spurningin?
-
Ása Says:
oktober 23rd, 2011 at 10:31
Eyðbjørn, kanska tað.
Rúni, eg eri samd við tær, men eg veit ikki ordiliga hvussu tað annars skal setast upp. Heldur tú spurningarnir skulu endurtakast fyri hvørt svar? Tað virkar nemmiliga eitt sindur yvirdrivið fyri meg, men tað er tað kanska ikki?
-
Limberg Michelsen Says:
oktober 24th, 2011 at 14:06
Ja, endurtak spurningarnar. Tað bilar ikki um teir koma ofta 🙂


text:
Skriva og vinn04-09-2008
Skriva stuttsøgu til ung um kærleika og verð við í kapping um kr. 12.000 og heiðurin at umboða Føroyar í norðurlendskum stuttsøgusavni til ung
Eik+ gevur 5 prosent í rentu í eitt ár01-09-2008
Nýggjasta tilboðið frá Eik er Eik+, ein óbundin innlánskonta við høgari rentu. Til ber at seta upp til kr. 200.000 inn á Eik+
Størv í Eik29-08-2008
Spennandi leiðarastarv og HR-mennarastarv leys at søkja. Vit sóknast eftir leiðara til deildina í Hornabø og HR-mennara til Starvsfólkadeildina
Eik Bank Danmark víðkar stjórnina22-08-2008
Stjórnin í Eik Bank Danmark verður 1. september víðkað, tá Kim Michael Sandberg gerst partur av stjórnini
Støðugir sethúsaprísir22-08-2008
Uppgerðin yvir sethúsaprísir 2. hálvár 2008 vísir ikki longur somu fallandi gongd, sum hevur verið í tveimum teimum seinastu uppgerðunum


text:
Nýggjur táttur á síðuni
TB | 24/04/13
Her á TB heimasíðuni er veruliga við at koma gongd á aftur, eftir at vit av ymsum orsøkum hava ligið í dvala í longri tíð. Nú er Jens Rói Sørensen komin til, umframt at Mortan Enni hevur boðað frá, at hann væl kann traðka til og geva eina hjálpandi hond. Eisini hava vit allierað okkum við Rúna Thomsen, sum eisini kemur at spaða til, mest á myndafrontinum, har undirritaði og Jens Rói eisini fara at syrgja fyri, at tað koma myndir frá dystunum hjá TB.
Hetta er sera gleðiligt, bæði fyri felagið, men eisini fyri tykkum fjepparir, tí nú verður tað munandi meira spennandi at vitja heimasíðu felagsins.
Umframt at hava arbeitt við at fáa nýggjan skrivara inn til felagið, so hava vit eisini arbeitt við at dagføra síðuna. Millum annað hevur ungdómsnevndin fingið sín egna bredda her á menuini. Ungdómsdeildin hevur longu nú tríggjar undirsíður:
- Vælkomin
- Ráð til foreldrini
- Venjingartíðir
Leikarayvirliti hevur verið undir uppbyggnað og nú eru bert tey allaryngstu eftir at fáa inn í skipanina.
Dagsins leikari
Sum nakað nýtt fara vit nú at innføra møguleikan hjá tykkum vitjandi, at koma við tykkara boði uppá dagsins leikara í dystum hjá Effodeildarliðnum hjá okkum. Hetta verður gjørt sum ein atkvøðugreiðsla og verður hetta fastur táttur eftir hvønn dyst, at tit kunnu vitja innar og atkvøða.
Umframt at vit koma at velja dagsins leikara, so verður tað eisini meira aktivitetur á tí skrivliga frontinum, tí vónandi verður tað bæði upptakt til dystirnar hjá besta liðnum, umframt ein dystarfrágreiðing.
Hinar deildirnar vera tó ikki gloymdar, higartil hevur 3. deild klárað seg sjálvt og hava teir latið inn síni egnu dystarfrágreiðingar.
Vónandi fara øll at taka væl móti nýggja átakinum við at kjósa dagsins leikara.


text:
DAMUDOMI 2017 er ein heil vika av upplýsandi og hugtakandi tiltøkum, sum verða í SIRKUS í sambandi við kvinnudagin 8. mars. Høvuðsevnið í ár er “umboðan”. Hetta inniber umboðan á alskyns hátt, til dømis í mun til kyn, sosiala støðu og ætt. Tónleikur, samrøður, framløgur, kjak, list og hugleiðingar eru á skránni frá 2. til 8. mars. Millum annað verður tiltakið “Orð um kyn” har eitt úrval av ymiskum persónum fara at lesa eitthvørt, sum snýr seg um kyn. Eisini eru filmarnir “Venus” og “Miss Representation” á skránni, ið á hvønn sín hátt snúgva seg um umboðan og sexualitet. Ljós verður varpað á ymisk sløg av feminismu, ymisk sløg av javnstøðu kring heimin, eins og framløga verður um føroyskar lýsingar, og hvussu kyn verður brúkt á ymiskan hátt. Tað eina kvøldið fara vit í dýpdina við samrøðum við trý fólk, ið á hvønn sín hátt arbeiða fyri javnrættindum og at broyta afturhaldnar áskoðanir. Aftaná verður samrøðustova, har orðið er frítt, og hugleitt verður við útgangsstøði í samrøðunum. Endamálið er at leggja dent á feministisk grundvirði og samfelagsligar avbjóðingar í einum forum, ið birtir undir luttøku og siðiligt kjak. Øll tiltøkini leggja dent á samskifti andlit til andlits, og hetta stendur sum mótpólur til ósiðiliga kjakið, ið ofta fer fram á serliga sosialum miðlum. Øll tiltøk eru ókeypis, soleiðis at møguligt er at luttaka, óansæð fíggjarliga støðu.
#GERANDISFEMINIST
Allir feministar standa ikki á pallum ella stíga alment fram við boðskapum. Tað er í teimum vanligu gerandishandlingunum, sum ikki skapa yvirskriftir, at gerandiskampurin fyri feminismu fer fram. Øll menniskju kunnu í gerandisdegnum útliva feminismu. Gert tú? Frá hesi vikuni av fert tú á sosialu miðlunum at síggja eitt Damudomi búmerki, sniðgivið av Billu Jenny Jónleifsdóttir, har vit biðja øll, sum kunnu svara ja uppá spurningin, um at posta sína handling á Facebook, Instagram og aðrastaðni, tagga #gerandisfeminist og #damudomi2017 og vera við til at varpa ljós á gerandisfeminismu.
TILTØK:
2. mars: “Miss Representation” & “The Danger of the Single Story” “You can’t be what you can’t see” er høvuðssetningurin í filminum “Miss Representation”, sum snýr seg um væntandi umboðan av kvinnum í miðlunum. Filmurin vísir á, hvussu umboðanin er einsháttað og avmarkað, sjálvt um tørvur og eftirspurningur er eftir alskyns fyrimyndum. “The Danger of the Single Story” er ein TED Talk (fyrilestur), har kendi nigerianski rithøvundurin Chimamanda Ngozi Adichie hugleiðir um, hvat hendir tá ið kompleks menniskju og støður verða umgjørdar til eina einfalda søgu.
Áðrenn sýningina hugleiðir Maud Magnussen um filmin og fyrilesturin og viðger ymisk sjónarhorn í mun til umboðan.
3. mars: Orð um kyn Elin Súsanna Jacobsen, Tráin Petursson Nónklett, Liljan Weihe og Jóanes Nielsen eru nøkur av teimum, ið koma at lesa burturúr bókmentaligum dýrgripum, ið teimum dáma væl. Inspirerandi, tankavekjandi, stuttligt ella provokerandi - so leingi tað er undir 15 minuttir og snýr seg um kyn og kropp.
4. mars: Damur á slagverk, bass, guitar og við mikrofonirnar. Damur sum rokka. Sum nakað heilt serligt fara nakrar feskar tónleikarinnur at spæla kvinnuheiðrandi løg leygarkvøldið 4. mars. Manningin - nei, bíða - kvinningin er Elsa Gunnarsdóttir Sevdal á gittar, Katrin Sigurpálsdóttir Kamban á bass og Sunneva Gaardlykke á slagverk, ið eisini telja helvtina av damunum aftanfyri lagið “Drep, drep, drep!”, sum kom út í samband við leikin “Einaferð var tað eg”. Við sær hava tær songkvinnurnar Evu Mariu Brynhildardóttir og Jasmin Mote. Aftaná konsertina stýra damurnar náttini víðari handan DJ pultin. Skráin bjóðar uppá femi-disking við luttakarum frá diskiverkstovuni “Synka tín syklus” og limum í Damudomi.
5. mars: Femilist við Anný og Gyðu Ígjøgnum vikuna hanga tvær myndatalvur í Sirkus við fotomyndum av tveimum evnaríkum, ungum listakvinnum: Anný Djurhuus Øssursdóttir og Gyða Barbara Jacobæus. Myndirnar viðgera og viðmerkja kropp og kyn á ein estetiskan og tilvitaðan hátt. Sunnukvøldið 5. mars prátar Solveig Hanusardóttir Olsen við Gyðu um hennara myndir, listaliga virksemi og hvussu hon velur at avmynda kroppin.
6. mars: “Føroyskar lýsingar M/K” Solveig Hanusardóttir Olsen prátar um lýsingar í føroyskum høpi, millum annað lýsingina við einum pari av skóm við hæli, ið elvdi til heitt kjak um umboðan av kyni. Lýsingar hava til endamál at varpa ljós á og lýsa fyri einhvørjum, og fyri at gera hetta sum best mugu tær hava slagkraft – spurningurin er so bara, hvørjar faktorar slagkraftin byggir á. Í framløguni eru nógv stuttlig, góð og viðkomandi dømi um føroyskar lýsingar.
7. mars: Samrøður og samrøðustova: Hvat er feminisma fyri teg? Ljós verður varpað á tær ymsu røddirnar innan føroyska feminismu og kvinnurørsluna. Fyrsti partin av kvøldinum er samrøður við tríggjar ymiskar feministar: Katrin Kjølbro, Cecilia Jacobsen og Búi Dam. Vit tosa við tey ein og ein um, hvussu tey trý á hvør sín hátt umboða og arbeiða fyri feminismu á ymsum pallum. Seinni partur bjóðar áhoyrarunum høvið at luttaka í eini samrøðustovu, har áhoyrararnir verða býttir upp í smærri kjakbólkar. Øll luttakandi fáa møguleikan at práta um og kjakast um sína feminismu ella luttøku í kvinnurørsluni í smærri bólkum. 8. mars: “Venus” Heimsfrumsýning av dokumentarfilminum Venus, ið hevur undirheitið “Let’s Talk About Sex”. Filmurin er ein innilig, ærlig, sárbar og skaldslig frásøgn frá ungum kvinnum um sex og erotikk. Kvinnurnar fortelja um teirra sexuellu upplivingar og tankar. Sum tíðin fer, gerast søgurnar fleiri, og ein ramma byrjar at taka skap um hug, minni hug, tankar, kenslur uppdagan og tað, sum nærum aldrin verður orðað. Áðrenn sýningina bjóðar Turið Nolsøe vælkomin og hugleiðir um filmin.


text:
Nýggjastu tíðindini
Melda til tíðindabræv
Tíðindi - 14. november 2017
Í døgunum 2. og 3. mars komandi ár skipar FSF fyri ráðstevnu um barna- og ungdómsfótbólt. Á skránni verða fyrilestrar og venjingar
2. og 3. mars 2018 skipar FSF fyri ráðstevnu um barna- og ungdómsfótbólt - Mynd: Hans Erik Danielsen
Aftur komandi ár fer Fótbóltssamband Føroya at skipa fyri ráðstevnu um barna- og ungdómsfótbólt. Ráðstevnan verður fríggjadagin 2. og leygardagin 3. mars 2018.
Tiltakið, sum verður í Havn, er ætlað barna- og ungomsvenjarum, umframt øðrum, ið hava áhuga fyri barna- og ungdómsfótbólti. Á skránni verða fyrilestrar og venjingar, ið taka atlit til børn og ung.
Endamálið við ráðstevnuni er í stuttum, at geva venjarum íblástur til venjingar í komandi kappingarári.
Nærri kunning, skrá og vegleiðing um tilmelding verður kunngjørd tíðliga í komandi ári. Men longu nú ræður um, at allir barna- og ungdómsvenjarar, og øll onnur, ið hava áhuga fyri barna- og ungdómsfótbólti, seta eitt stórt X í álmanakkan 2. og 3. mars 2018.


text:
Hjúnini Sólva og Jákup Hansen, Klaksvík, fara komandi hálva árið, at loysa av í Kristnastovu, Birmavej 36, DK-2300 København, ið er andaligur felagsskapur fyri føroyingar í Danmark við sangi og undirvísing í Bíbliuni, til prát og samveru o.a. Hoyr Jákup greiða frá hesum og øðrum í samband við Kristnastovu. Meira fæst at vita á heimasíðuni: Kristnastova.dk og facebook: Kristnastova. Áðrenn samrøðuna við Jákup, hoyra vit vertin Mariu Mørkøre hava eina “jóla- og nýggjárshugleiðing” og síðani hin vertin, Rógva Joensen hugleiða um “jólaevangeliið” hjá tí “gátuføra evangelistinum” sum hann onkuntíð verður nevndur, Jóhannes, í kap. 1, vers 14: “Orðið varð hold og tók bústað millum okkara, fullur av náði og sannleika, og vit sóu dýrd Hansara, dýrd sum hana, ið einborin Sonur hevur frá Faðir Sínum.”
Vertur: Maria Mørkøre og Rógvi Joensen. Teknikari: Jógvan Dam Hansen og Chanet Mellemgaard
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”


text:
Vodafone skapar kapping á føroyska fjarskiftismarknaðinum – og lækkar aftur prísin
Vinna08-11-2017 - 08:56 - Jóanis Albert Nielsen
Í farnu viku lækkaði Vodafone Føroyar prísirnar á breiðbandi til privat húski og hækkaði samstundis ferðirnar fyri at bjóða Føroya skjótasta og bíligasta breiðband. Nú lækkar Vodafone aftur prísin og heldur harvið fram at skapa kapping á føroyska fjarskiftismarknaðinum.
Vodafone Føroyar hevur sett sær sum mál at skapa kapping og lækka prísirnar á føroyska fjarskiftismarknaðinum. Og at kapping er góð fyri føroyska fjarskiftiskundan fekst aftur sjón fyri søgn í farnu viku, tá prísirnir á breiðbandi lækkaðu, og Vodafone samstundis kom út við hægstu breiðbandsferðum á marknaðinum.
Í dag lækkar Vodafone so enn einaferð prísirnar á breiðbandi til privat húski soleiðis at prísurin á hægstu ferðini 100/20 fer niður í einans 526 krónur um mánaðin. Hetta er 103 krónur bíligari enn tilsvarandi 100/10 haldið hjá Føroya Tele og gevur tvífalt so skjóta upload ferð.
“Vit ynskja at lækka prísin á breiðbandi enn meira. Men enn eru okkara prísir fyri at koma framat undirstøðukervinum hjá almenna netfelagnum hjá Føroya Tele ov høgir til at Vodafone kann bjóða føroyingum internet til teir somu lágu prísir ið londini rundan um okkum hava. Vit hava støðugt lækkað fartelefon og farnet prísirnar soleiðis at hesir nú liggja millum teir bíligastu í norðurlondum, men á breiðbandinum stríðast vit enn við ov høgar heilsøluprisír frá almenna netfelagnum”,sigur Rói B. Poulsen, privatkundastjóri á Vodafone.


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Savna góð minnir saman – á Bátastevnuni
23.05.2013
Nú stundar til Bátastevnuna í Vestmanna, ið verður hildin í vikuskiftinum 24. – 25. mai, har allir aldursbólkar samlast í okkara Vestmanna til stuttleika og gaman.
Bátastevnan er nógv broytt frá byrjan. Nú er hon ein av størstu stevnum í landinum, har eisini nógv ung fólk gleða seg til nakrar stuttligar og hugnaligar dagar í góðum veitslulagi.
SSP – sum er samstarvið millum skúla, sosialar myndugleikar og politi, tekur eisini virknan lut á stevnum og festivalum. Undir slagorðinum “Savna góð minnir saman” verður víst á, at á Bátastevnu eigur góður veitslusiður at valda – so at Bátastevnan verður eitt gott minni fyri lívið.
Tey ungu hava stórar væntanir til Bátastevnuna, og flest øll av hesum ungu duga eisini avbera væl stýra sær í veitslulagi.
Vestmanna Kommuna vónar, at øll ung fáa nakrar minnuligar dagar í Vestmanna, har tey ansa væl upp á seg sjálvi og hini rundan um.
Við at standa saman røkka vit langt.
Pauli T. Petersen, borgarstjóri
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Frá 1. 5. flokk ganga børnini í Skopunar kommunu í skúlanum í bygdini, og
Skopunar skúli
frá 6. 10 flokk ganga tey á Sandoyar Meginskúla.
Í skúlanum í Skopun eru tríggjar undirvísingarstovur og eitt lærararúm. Ein
nýggjur tilbygningur er í gerð og væntast verða liðugur heilt skjótt. Her verða
rúm til heimkunnleika, vátrúm, wc v/brúsu og tríggjar nýggjar skúlastovur.
Næmingarnir í Skopunar skúla hava allir atgongd til teldu, og eisini eru
samvirknar talvur í hvørjari stovu, sum m.a. gera tað møguligt at taka tilfar
beinleiðis av netinum á talvuna.
Í løtuni starvast tríggir lærarar og ein pedagogur á skúlanum.
Vilja tit vita meiri um skúlan ber til at ringja til skúlastjóran Kathrinu Joensen
á tlf. 21 76 96 og 36 16 96.
Sandoyar MeginskúliSandoyar Meginskúli er framhaldsskúlin fyri alla Sandoynna. Næmingarnir
eru í bygdaskúlunum frá 1. til 5. flokk og halda so fram í Sandoyar
Meginskúla í 6. til og við 10. flokk.
Í løtuni eru 75 næmingar og 11 lærarar á skúlanum.
Skúlin stendur í Traðardali við Sandsvatn. Umhvørvið er vakurt, og við
skúlan er fótbóltsvøllur, svimjihylur og ítróttarhøll, sum verða nógv brúkt av
næmingunum.
Skúlin er væl útgjørdur við nútímans tøkni talgildar talvur og teldustova við
farteldum eru tøk.
Meginskúlin er ein skúli, ið hevur eina slíka stødd, at øll kennast. Hetta lættir
um samstarvið millum lærarar og næmingar, og eisini millum heim og skúla.
Umframt regluliga skúladagin eru javnan evnisdagar við ymiskum innihaldi.
Hvønn desember eru evnisdagar við ymsum verkstøðum.
Elsa Vest, heilsufrøðingur, er fast í skúlanum týsdagar.
Skúlastjóri er Hansa M. Glerfoss
Sandoyar Meginskúli, Heimasandsvegur 142, 210 Sandur. Telefon 36 10 38


text:
Hanna og Pætur vitjaðu Cherry
Gudni og Jørgen, Hanna og Pætur hava vitjað gentuna, sum tey stuðla. Hon eitur Cherry og býr á Filipsoyggjunum
Í døgunum 9. til 12. septembur vitjaðu Jørgen, Gudni, Hanna og Pætur Andreasen The Light Christian Academies í Negros Occidental á Filipsoyggjunum.
Gudni, Jørgen og børnini búgva í løtuni í Manila á Filipsoyggjunum meðan Jørgen røkir arbeiðisuppgávur har.
Familjan stuðlar Cherry, sum er ein næmingur í The Light Christian Academy í Manapla. Tey gjørdu av at vitja Cherry fyri at gera eitt sindur buturúr, at hon nú skjótt hevur føðingardag. Cherry og familja hennara vóru ógvuliga glað og spent um hesa serstøku vitjan, og Cherry var eisini so glað og takksom fyri føðingardagsgávurnar, ið hon fekk.
Ímeðan familjan Andreasen vóru í Negros Occidental, vitjaðu tey eisini skúlar í Binalbagan, Bacolod og Manapla.
Barnahjálpin ynskir at takka hesi fittu familjuni fyri, at tey tóku sær tíð til vitjanina, sum var serstaka eggjandi fyri næmingar, starvsfólk og lærararar.
Kelda og myndir: http://abcchildrensaidph.org/andreasen-family-visit-schools-in-negros-occidental-philippines/
Umsett úr enskum hevur Rúna Jógvansdóttir Hansen.
Ynskir tú at stuðla barni, trýst so á Stuðla í bjálkanum omanfyri og fá meira at vita.


text:
Danjal av Rana 26.09.2018 (13:58)
Menn stjórna Framsøkin ung
Leygarkvøldið hevði Framsøkin Ung aðalfund og valdi nýggja nevnd.
William Bærentsen gjørdist formaður, Aleksandur L. Olsen næstformaður og afturat teimum vóru Bárður Clementsen, Ludvík Petersen og Vilhelm Clementsen valdir í nevndina.
Nevndin skipaði seg soleiðis, at kassameistari gjørdist Ludvík Petersen, Bárður Clementsen gjørdist skrivari og Vilhelm Clementsen nevndarlimur.
Afturat hesum vóru Kristianna Tórheðinsdóttir, Jógvan Fríði Tróndarson og Teitur Vestergaard Jakobsen vald til tiltakslimir.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Klaksvíkingar skipaðu í dag fyri svimjing tvørtur um vánna í Klaksvík, sum partur av Sjómannadegnum 2016. Skjótast av øllum var Cecilia W. Eysturdal úr Ægir við tíðini 3 minuttir og 38 sekund, meðan Bartal E. Eidesgaard var skjótast av monnum við tíðini 3 minuttir og 58 sekund.
Heiðursmerkjavinnarar
Kvinnur undir 25 ár
- Cecilia W. Eysturdal 3:38
- Vár E. Eidesgaard 3:43
- Lív E. Eidesgaard 3:47
Kvinnur yvir 25 ár
- Hedvig Høgnesen 5:46
Menn undir 25 ár
- Bartal E. Eidesgaard 3:58
- Martin Sivertsen 4:03
- Boas Høgnesen 5:35
Menn yvir 25 ár
- Erling Eidesgaard 4:01
- Jon Hestoy 4:05
- Erling Høgnesen 4:24
Allir vinnarar fingu eitt 32 tumma sjónvarp í gávu afturat gullheiðursmerkinum, sum man vera ein hin flottasta gávan sum fingin er í modernaðari, føroyskari svimjing.
Tey vóru tilsamans 18 sum luttóku í svimjingini í ár. Myndir og komplettur úrslitalisti kemur seinni í kvøld.


text:
Tøkk - Christina Joensen
hós. 19. jul. - hós. 16. aug.
Hjartaliga takka vit fyri sýnda samkenslu, tá ið okkara høgt elskaða kona, mamma, vermóðir og omma so brádliga varð kallað heim til Harran.
Christina Ólavsdóttir Joensen
f.05.05.51 d.11.03.18
Tøkk til Magna Jacobsen fyri troystar orđ úti á kapellinum, tøkk til Steinbjørn Jacobsen og Jógvan við Keldu fyri orgulspæl, tøkk til Rógva Joensen og Poul Færø fyri góđ og uppbyggjandi orđ í Betesda, tøkk til Hanus á Gørđum fyri, at hann tók sær so væl av børnunum, tøkk til Óla Poulsen fyri sang og orđ úti í grøv, tøkk til berarar og gravara, tøkk øll tit, sum hjálpti til við ervinum, tøkk øll hjálparfólk í Betesda, tøkk til kvartettina í Betesda og Hans Andrias fyri góđan sang, tøkk til hennara yndis sangara Svein í Prestgarđi fyri, at hann kom allan tann langa vegin úr Suđri til at vera saman viđ okkum til hennara jarðarferð.
Tøkk øll tit, sum hjálptu til í okkara heimi, tøkk, at tit hava boriđ okkum gjøgnum hesa tungu tíð. Tøkk fyri allar bønir, kærkeika, nærveru og umsorgan.
Tøkk øll tit úti á Klaksvíkar sjúkrahúsiđ, portørar, sum av øllum alvi royndu at gera sítt í einari ómøguligari uppgávu, nú tá iđ Harrin hevđi kallađ hana heim.
Tøkk til tykkum mongu, sum fylgdu henni til hennara seinasta hvíldarstað her á foldum.
Vegnað familjuna
Poul Jóhan, Kristian og Karstin


text:
Myndir frá fiskivinnuframløgunum í farnu viku
Í farnu viku legði norski professarin, Torbjørn Trondsen, fram eina greining av føroysku fiskivinnuni. Her eru nakrar myndir frá framløgunum í Østrøm og í Keypmannahavn.
Tórbjørn Trondsen er professari við lærda Háskúlan í Tromsø. Hann hevur drúgvar royndir bæði frá praktiskari fiskivinnu og sum ráðgevi hjá fleiri fiskivinnutjóðum.
Í samstarvi við Javnaðarflokkin á Fólkatingi var Tórbjørn var í Føroyum í heyst, har hann tosaði við fiskimenn, reiðarar, politikarar og onnur viðkomandi fólk, eins og hann kannaði roknskapir og lyklatøl hjá føroyska flotanum.
Hann hevur nú skrivað eina drúgva greining av støðuni hjá okkara flota, og gjørt uppskot um, hvussu føroyska samfelagið kann fáa størri gagn av havsins ríkidømi. Les greiningina her: http://jaf.fo/
Tórbjørn Trondsen heldur møguleikar verða fyri nógv størri inntøkum, um rætt verður atborið.


text:
Tað gongur heldur striltið at fáa íløgurnar at geva avkast hjá Pf. Royndini, sum er eitt íløgufelag, sum Føroya Lívstrygging, Lív Holding, í 2005 setti á stovn fyri at gera íløgur í feløg, ið byggja á frambrot og nýggja tøkni.
Lív hevur sett 50 milliónir krónur í Royndina, men felagið hevur ikki rættiliga fingið hesar milliónirnar at geva avkast, sum annars var ætlanin, tá framtaksfelagið varð sett á stovn, og framvegis er endamálið við felagnum.
Higartil eru góðar 31 milliónir krónur avskrivaðar sum mistar, so at eginpeningurin er komin niður á knappar 19 milliónir krónur, framgongur av ársfrágreiðingini fyri 2017.
Árið í fjør gav eitt hall á 1,9 milliónir krónur, sum er eitt munandi betri úrslit enn undanfarnu tvey árini, tá hallið var ávikavist 13,1 og 16,6 milliónir krónur.
Pf. Royndin fekk í fjør góðar 3 milliónir krónur í rentum og vinningsbýti, men mátti samstundis niðurskriva virðisbrøv fyri 3,9 milliónir krónur, so úrslitið nærkaðist tveimum milliónum í minus, tá starvsfólkaútreiðslur og avskrivingar vóru tiknar við.
Leiðslan hjá felagnum hevur heldur ikki vónir um stórvegis broyting í gongdini í ár heldur, tí væntanirnar fyri 2018 er, at ”felagið fer at geva eitt lítið hall”.
Sambært ársfrágreiðingini, hevur Pf. Royndin sett framtakspening í níggju feløg, ”av hesum meginparturin feløg, ið leggja dent á frambrot og nýggja tøkni”.
Roknskapurin nevnir bert trý av hesum feløgum, ið verða skrásett sum ”assosierað feløg”. Talan er um 35 prosent ognarpart í Spf. Frakt og Sandsøluni í Runavík, og so tvey donsk feløg við føroyskum eigarum, ApS Drop Bucket og ApS Globetracker, har Royndin eigur ávikavist 33,9 og 27 prosent.
Síðstnevnda felag – Globetracker – er eitt felag, sum arbeiðir við at menna skipanir, ið kunnu spora vørur undir flutningi, og hevur fingið íløgupening frá einum hópi av føroyskum íleggjarum, eitt nú Smyril-Line, Arbeiðsmarknaðareftirlønargrunninum, Fremherja, Tryggingarfelagnum Lív, Norðoya Íløgufelag, TF Holding umframt Royndini. Úrslitið hjá Globetracker í fjør var 17 milliónir í halli og eginpeningurin minus 28 milliónir, so Royndin hevur niðurskrivað hesa ognina til eitt roknskaparligt virði á eina krónu.
Upplýst verður ikki í roknskapinum hvørji hini seks feløgini, sum Royndin eigur í, eru. Men sambært Vinnuvitan.biz er talan um m.a. Pf. Aluplast, Pf. Data Quality Systems, Spf. Decision3 og Pf. Tutl International.
Jan Jakobsen, sum eisini er stjóri í Lív, er stjóri í felagnum. Finn Danberg er nevndarformaður og hinir nevndarlimirnir eru Gunnleyg Árnafjall, Kári Petersen og Høgni Olsen.
Keldur: vinnuvitan.biz, liv.fo og ownr.dk
Les eisini: LÍV Holding eitt úrslit upp á knappar 8 milliónir


text: Viðfest er innbjóðing til Junior/Senior og Masters svimjikapping í Klaksvík, leygardagin 13. mars 2010. Ein ørvísi svimjistevna, har juniorar og seniorar svimja innleiðandi riðlar í 50 metra greinunum í morgunin, umframt beinleiðis finalur í 100, 200 og 400 blandað. Og har Masters so seinnapartin kappast í 50 og 100 metra greinunum, við “útskiljingsfinalum” hjá juniorum og seniorum inn í millum. Masters kappast í aldursbólkum á 5 ár frá 25-29 ár og uppeftir, meðan seniorkappingin er “opin” og juniorkappingin er fyri allar aldursbólkar undir senior. Kravtíð er ásett til seniorar og juniorar, um at kunna svimja í mesta lagi 7 sekund frá føroyska metinum í teimum 50 metra kappingum sum tey luttaka í, og so annars frítt at kunna luttaka í blandað. Tilmeldingin skal vera inni í seinasta lagi 10. mars 2010.


text:
100-51 Fyrispurningur til Bjarna Djurholm, landsstżrismann, višvķkjandi kongsjųrš
Oršaskifti
Įr 2001, tżsdagin 20. mars, bošaši formašurin frį omanfyri nevnda fyrispurningi frį Hešin Mortensen, lųgtingsmanni, sum var soljóšandi:
Fyrispurningur
Višmerkingar
Nś hoyrist, at landsstżrismašurin ķ vinnumįlum er til reišar at fara undir at privatisera kongsjųršina. Kongsjųršin hevur altķš hoyrt til mest óręttvķsu og ótķšarhóskandi skipanir ķ landinum. Summi hava fingiš framķhjįręttindi bert viš at vera fųdd, mešan onnur einki kundu fįa. Henda skipan er vónandi skjótt at enda komin. Men ein privatisering mį fara fram skynsamiliga.
Vit mugu ikki gloyma tųrvin į bķligum śtstykkingum og į almennum śtbyggingum, tį vit privatisera.
Nógvir festarar sita viš smįum festum og rųkja tey sum part av felagshųgum eins og óšalsmenn. Hesir eiga at fįa tilboš um at keypa festini heldur enn, at tey verša lųgd afturat stųrri festum.
Nógvir havnarmenn eiga jųrš ķ felagshagapųrtum śti um landiš. Hesir kunnu, sum er, ikki keypa sęr jųrš ķ Sušurstreymi, tķ eingin óšalsjųrš er her. Verša summir kongshagar seldir sum felaghagapartar, fer at bera til at flyta ognarjųršina til Havnar viš taš, at havnarmenn selja į bygd og keypa ķ Sušurstreymi. Harviš gerst taš bķligari at keypa jųrš į bygd.
Jaršarrįšiš er ein sjįlvsumsitin dinosaurur frį tķšini undan heimastżrinum. Helst skal eingin almenn umsiting vera av jųršini. Men taš, sum krevst, skal liggja undir Vinnumįlastżrinum.
Jaršargrunnurin er į tremur viš pengum frį jųrš, sum longu er privatiseraš. Įttu hesir pengar ikki at fariš ķ landskassan at gjalda landsins skuld viš?
Meginparturin av ųllum landbśnašarstušli veršur latin Eysturoynni og Streymoynni. Best var fyri allar partar, at trivnašarlandbśnašur var ķ mišųkinum, mešan vinnulandbśnašar var ķ śtjašaranum, og studingurin fór til at byggja upp landbśnaš ķ śtjašaranum.
Teir trašarmenn, sum ķ upprunatreytum sķnum fingu loyvi at keypa traširnar, eiga at fįa sķn rętt.
500 hśski ķ Havnini bķša enn eftir leigutrašum. Um alt landiš ber til at ųkja trivnašin viš at lata fólki smįar leigutrašir.
Treytin fyri at strika alla skuld mį vera, at festarin letur festiš frį sęr. Hetta eru treytirnar hjį ųllum ųšrum vinnum.
Hugsanin um at meta bśnašarviršiš į jųrš er tķverri fullkomiliga vónleys.
Landsstżrismašurin eigur tķ at greiša tinginum frį, hvųrja stųšu hann sjįlvur hevur.
Į tingfundi 21. mars 2001 var samtykt uttan atkvųšugreišslu, at fyrispurningurin skal svarast.
Į tingfundi tann 19. aprķl 2001 svaraši Bjarni Djurholm, landsstżrismašur, fyrispurninginum soleišis
Svar:
Til spurning 1:
Ķ lógaruppskotinum "um sųlu av bśnašarjųrš og endurskipan av skuld", sum nevndin arbeišir viš ķ lųtuni, er taš ein avgerandi fortreyt fyri sųlu av almennari bśnašarjųrš og leigu av beitisrętti ķ haga, at ein neyv skrįseting og viršismeting av bśnašarjųršini (dyrkaša lendinum og beitisręttinum ķ haga) fyriliggur, tį stųša skal takast til sųlu/keyp.
Taš snżr seg ikki bert um eina lżsing av sjįlvum garšinum viš įstandandi bygningum, ambošum og śtgerš v.m., men eisini er taš av tżdningi at fįa til vega allar upplżsingar um fķggjarligu gongdina og framtķšarśtlit fyri raksturin, ķroknaš mųguligar śtbyggingarmųguleikar.
Fyri at taka stųšu til eitt mųguligt tilboš uppį garšin frį festaranum er eisini umrįšandi greiniliga at fįa lżst fųrleika og verkligar royndir innan jaršarbrśk hjį verandi festara.
Skrįsetingin veršur gjųrd av serkųnari nevnd, sum sett er til endamįliš og veršur arbeišiš avgreitt ķ sambandi viš sjįlva viršismetingina av almennu bśnašarjųršini, tķ hesar bįšar uppgįvurnar hanga natśrliga saman.
Mųgulig sųla av almennari jųrš fevnir ikki um undirgrundina, hagan, lunnindi, strond, įir og vųtn. Eingin sųla/keyp veršur framd, fyrr enn neyv skrįseting og viršismeting av garšinum/dyrkaša lendinum fyriliggur. Viš ųšrum oršum veršur talan um skynsamiliga sųlu, har ųll viškomandi atlit verša tikin viš.
Til spurning 2:
Endamįli er ikki at seta lendi av til śtstykkingar og almen endamįl, men hinvegin at orša landbśnašarpolitikk og gera uppskot til lógar- og bygnašarbroytingar innan landbśnašarųki.
Til spurning 3:
Mųguligt tilboš um keyp av festigarši, veršur sum śtgangsstųši at galda fyri sovęl smįar sum stórar festarar, sum vęl at merkja ganga undir settum treytum fyri keyp av garši. Ķ teimum fųrum har viškomandi ikki ynskir at keypa, veršur galdandi skipan at halda įfram.
Til spurning 4:
Landsstżrismašurin hevur ikki ętlanir um at skipa felags hagapartar ķ Sušurstreymi.
Til spurning 5:
Ja, landsstżrismašurin hevur įlagt nevndini at gera uppskot til nżggjan bygnaš ķ jaršarfyrisitingini, soleišis at Jaršarrįšiš (fyrisitingin) veršur skipaš sum stovnur undir Vinnumįlastżrinum.
Til spurning 6:
Viš lógaruppskotinum um "Bśnašargrunn" er ętlanin at umskipa Jaršargrunnin til sjįlvstųšugan lįnistovn viš egnari leišslu, soleišis at greišur skilnašur veršur millum fyrisiting av jųršini og grunnin.
Til spurning 7:
Landsstżrismašurin hevur heitt į nevnina at gera uppskot til oršing av landbśnašarpolitikki, har m.a. serlig atlit verša tikin til śtjašaran. Av tķ at arbeišiš ikki er lišugt enn, er ikki gjųrligt ķ lųtuni at svara hesum spurningi meira ķtųkiligt.
Til spurning 8:
Heimild er ikki ķ galdandi lóggįvu at selja almenna jųrš til trašarbrśk, og er heldur ikki ķ lógaruppskotinum um bśnašarjųrš lagt upp fyri "at lata įvķsar trašarmenn keypa trašir sķnar".
Til spurning 9:
Ętlanin er ikki at leggja fleiri leigutrašir inn.
Til spurning 10:
Ętlanin er ikki at strika alla skuld, men bert part av skuld. Endamįliš er ikki at seta festarar frį, men sum śtgangsstųši at skapa umstųšur hjį teimum, sum sita viš festi, at klįra skyldur sķnar framyvir.
Um tikiš veršur undir viš ętlašu broytingunum ķ ognarvišurskiftunum hjį festarum, veršur skipanin tann, at grunnurin kann heinta inn eftirstųšur av lįnum, soleišis sum lįnistovnar vanliga gera mótvegis vinnurekandi, iš sjįlvir eiga framleišslutólini.
Til spurning 11:
Ętlanin er ikki at fremja privatiseringar til marknašarvirši, men til bśnašarvirši. Sum nevnt undir Ad.1 veršur fortreytin fyri sųlu og endurskipan av skuld, at taš frammanundan fyriliggur ein neyv skrįseting og viršismeting viš tķ endamįli at stašfesta, hvussu stórt virši hvųr einstakur garšur umbošar, og hvussu stóra skuld hesin kann bera.
Mįliš avgreitt.


text:
Sarkofagið hjá Margrethu drotning er nú liðugt, boðaði kongshúsið frá í dag.
Sarkofag er skreytbúgvin líkkista, og tann hjá Margrethu er nú gjørd klár til drotningina tá tann tíðin kemur, og hon skal leggjast til hvíldar í dómkirkjuni í Roskilde.
Nógv og virðismikið tilfar er sum vera man brúkt til kistuna. Eisini grót, sum kistan skal hvíla á. Grótið kemur úr Føroyum, Danmark og Grønlandi.
Omanfyri ber til at síggja ein stuttan film av arbeiðnum at gera skreytkistuna.
Um tú veitst okkurt, sum VP ikki veit - skriva so til vp@vp.fo


text:
Sum møguliga onkur borgari hevur varnast, varð fyrsta spreinging skotin av í gjár 29. august. Sprongt verður aftur seinnapartin í dag, og verður hetta helst einastu spreingingar, sum verða framdar. 3 minuttir áðrenn sprongt verður, ljóðar eitt ýl sum ávaringartekin. Øll trygdarkrøv verða neyvt fylgd, og vaktarfólk eru rundan um økið, soleiðis at eingin óviðkomandi er á staðnum.
- Samrøðubólkar
- Víkingar í 4. flokki
- Evnisvika vika 43 2018
- 9.b. á námsferð í Katalónia.
- 4.fl á seiðabergi
- Námsfrøðiligur stuðul til Fuglafjarðar skúla:
- 1. flokkur 2018-19
- Skúlarenning 2018
- Mikudagin 22. august
- Busskoyring 16. august 2018
- Skúlaársbyrjan 2018-2019
- Junidagar 2018
- Gloymd klæði
- Evnisdagar
- Starvsfólkadagur
- Lærari til Fuglafjarðar skúla
- Námsfrøðiligir stuðlar til Fuglafjarðar skúla
- Frá næmingakonsertini
- Seinasti skúladagur hjá 10. flokki
- Próvhandan 2018
- Frá skúlabókasavninum
- Munnlig próvtøka 2018
- UNG Í ARBEIÐI 2018
- Lærarastørv leys at søkja
- Kunnandi videobrot – Skrivlig próvtøka 2018


text:
Javnaðarflokkurin skipar fyri politiskari plogging
Í annaðkvøld kl. 18 skipar Javnaðarflokkurin fyri einum øðrvísi tiltaki, sum verður nevnt politisk plogging. Ploggað verður samstundis í Klaksvík, í Eysturoynni, í Tórshavn og á Tvøroyri, og øll eru hjartaliga vælkomin.
Hevur tú hoyrt um plogging? Plogging er ein samanseting av at jogga og at taka burturkast upp úr náttúruni samstundis (úr svenskum: at plocka upp). Hevur tú hoyrt um politiska plogging? Tað er tá vit plogga og tosa um umhvørvispolitikk samstundis.
Í Javnaðarflokkinum verður dentur lagdur á, at vit hava skyldu til at verja umhvørvið og at ganga á odda fyri burðardygga, samhaldsfasta samfelagnum. Hetta eru týdningarmiklir tættir í sosialdemokratisku hugsjónini, sum ikki bara ganga aftur í politisku avgerðum floksins, men eisini vísast í verki. Tí verður skipað fyri politiskari plogging kring landið mikukvøldið 8. august kl. 18.
Endamálið við tiltøkunum er at rudda náttúruna, samstundis sum luttakararnir hava hugarok um, hvørji politisk átøk kunnu gerast á orku- og umhvørvisøkinum. Eisini verður lagt upp til eina hugnaliga løtu aftaná, har prátað verður um, hvat luttakararnir eru komnir fram til.
Les meira um einstøku tiltøkini her
Síggj videobrot um tiltøkini her
« aftur


text:
Eydna Maria Jacobsen
Síðani 7. røðin endaði við einum ordans cliffhanger hava vit øll sitið spent og bíðað eftir at síggja meir. Sum tann síðsta røðin, fer tann 8. bert at hava 6 partar, men teir skulu vera longri enn vanligt og vera serliga vælgjørdir. Síðsta røð er grundað á tvær tær síðstu bøkurnar hjá George R. R. Martin, sum í løtuni ikki eru útgivnar.
HBO, sjónvarpsrásin sum framleiðir røðina, kunngjørdi hósdagin, at 8. røð verður heilt vist útgivin í 2019, men akkurát nær í 2019 er enn óvist.
Upptøkurnar byrjaðu í oktober í 2017 og fara fram í minsta lagið til várið 2018. Sjálvt um tað er rættiliga leingi enn, so er nógv at síggja fram til, og tí er tað 100% vert bíðitíðina. Fleiri ymisk fólk eru við til at gera hana góða, til dømis gera handritahøvundar og leiksstjórar úr nøkrum av hinum 7 røðunum eitt comeback.
Minnist tú ikki hvat 7. røðin endaði við? So er endin at síggja her:
Hevur tú aldrin sæð Game of Thrones, men ætlar tær at hyggja, so skalt tú bara vita eitt, tú verður bundin!
Og í meðan vit onnur bíða, so viðmælir HBO okkum at hyggja at:
- Westworld
- Vikings
- Gunpowder
- Taboo
Kelda: http://variety.com


text:
Melda til her
Limagjaldið komandi kappingarár 2018-2019 verður:
Meistaradeild kvinnur og menn 1500,-
1.deild kvinnur og menn 950,-
Gentur 16 950,-
Gentur 14 950,-
Gentur 12 800,-
Dreingir 15 950,-
Dreingir 12 800,-
Flogbørn (KIDS) 600,-
Seniorar/stuðlar
Hevur familja fleiri systkin í ungdómsdeildunum í Fleyr, rindar elsta
barnið fullan prís, meðan tey, sum eru yngri, fáa 150kr. í avsláttri. Hetta
er tó einans galdandi, um sysktini eru undir 18 ár.
Til kalendaran omanfyri skal viðmerkjast, at tað er skráin, sum liggur hjá FBF, sum er galdandi. Tað kunnu koma broytingar, og tað kann henda, at vit ikki fáa dagført alt beinanvegin alla tíðina.


text:
Orð og lag: Árni Jacobsen
1. Eg tær takki, Jesus, fyri,
tú av náði frelsti meg,
loysti meg frá míni byrði,
vendi andlit mítt á teg.
Eg, sum var ein syndatrælur,
gjørdist frælsur, loystur varð,
eg í ævir eri sælur,
tí tú mínar syndir bar.
2. Fjøtraður av deyðans bondum
var eg, nú er sál mín frí,
eg, sum tínum egnu hondum
ævigt standi ristur í.
Blint var eygað, deyvt var oyrað,
tyngdur gekk eg deyðans veg,
nú eg síggja kann og hoyra,
hvørja leið tú beinir meg.
3. Hvør at tær kann draga nærri
enn tann hond, tú rætti mær?
Hvør sum tú er mentur, Harri,
meg at leiða inn hjá tær?
Tú – tann stóri seyðahirði –
ongantíð tú spardi teg.
Eg tær takki, Jesus, fyri,
tú av náði frelsti meg!


text:
Hans vaktarmenn eru blindir: teir eru allir óvitandi, teir eru allir málleysir hundar, teir duga ikki at goyggja; sovandi, liggjandi niðri, elskandi at dúra.
( Esaiah 56:10 )
Eg vil vera ein vaktarmaður, sum er vitandi, og sum kann goyggja varskó!!
– Men grundleggjandi er at óttast GUÐ, og IKKI yvirhøvur menniskju.
Veljið í dag, hvørjum tit vilja tæna: Guði ella Ba´-al!
( sí I. Kong. 18:21 )
Christi ella mammon!!!
( sí Matth. 6:24 )
Pinsarnir í hesum landinum hava opinbart valt Ba´-al og mammon! Vendið tí um, tykkara endatíðar-anda-ríðandi-lógloysismenniskja-pakk!!
Men hin sjeyndi dagurin er sabbatur HARRANS Guðs tíns: í honum skalt tú ikki gera nakað arbeiði, tú, ella sonur tín, ella dóttir tín, tænastusveinur tín, ella tænastugenta tín, ella fenaður tín, ella tín fremmandi sum er innan portra tína:
(Exodus 20:10)
Tessvegna er Menniskjusonurin Harri eisini hjá sabbatinum.
( sí Mark. 2:28 FKJ ),
ja; men hvør ert tú?
Lógloysismaðurin??
Tey siga, tað er vorðið “legalt” at bróta hvíludagin í hesum landinum. Hvør hevur givið loyvi til tess, Christus ella Anti-christus?
17 ¶ Hugsið ikki, at eg eri komin at oyða lógina, ella prophetarnar: eg eri ikki komin at oyða, men at uppfylla.
18 Tí at sanniliga sigi eg tykkum, Til himin og jørð forganga, ein smástavur ella ein stavkrókur skal á ongum vísi farast úr lógini, til alt verði uppfylt.
19 Hvørsumhelst ið tí skal bróta eitt av hesum minstu boðum, og skal læra menn soleiðis, hann skal verða kallaður hin minsti í kongadømi himins: men hvørsumhelst ið skal gera og frálæra tey, hin sami skal verða kallaður mikil í kongadømi himins.
(Matth. 5:17-19)
Pinsarnir í Føroyum (“náði-einans” falslærarandi pakkið) verða altso MINSTIR í kongadømi himins; teir sum altso verða har!
Hesar eru nakrar Jez´-e-bel-s meinigheitir, vit síggja í dag, út um alt land!!!
Hesi eru orð av Jesu Christi egna munni, eftir Golgata og eisini eftir hansara himmalsferð (tvs. at tey galda líka nógv í dag sum tá):
20 Hóast hetta, eg havi nakrar
fáar lutir ímóti tær, av tí at tú loyvirt
hasi kvinnuni Jez´-e-bel, sum
kallar seg sjálva eina prophetinnu,
at læra (nota: kvinnur eiga nevniliga IKKI at læra smb. I. Tim. 2:12; & I. Cor. 14:34-37) og at tøla tænarar mínar
at fremja hordóm (t.e. brot á 6. boð), og at eta lutir
ofraðar skurðgudum. (t.e. brot á 1. og 2. boð)
21 Og eg gav henni tíðarbil at
venda um frá siðloysi hennara; og
hon vendi ikki um.
22 Sí, eg vil kasta hana inn í eina
song, og teir sum fremja hordóm
við henni inn í mikla trongslu,
uttan teir vendi um frá gerðum
sínum.
23 Og eg vil drepa børn hennara
við deyða; og allar kirkjurnar
skulu vita at eg eri hann sum
rannsakar nýruni og hjørtuni: og
eg vil geva hvørjum og einum av
tykkum samsvarandi við verkini
hjá tykkum.
24 Men tykkum sigi eg, og restini
í Thý-a-ti´-ru, so mongum sum
hava ikki hesa Guðs-læru, og
sum hava ikki kent dýpdir Satans,
sum teir siga; Eg vil leggja uppá
tykkum onga aðra byrðu.
25 Men tað sum tit hava longu
haldið fast til eg komi.
26 Og hann sum yvirvinnur,
og varðveitir verkini hjá mær
framat endanum, til hansara vil
eg geva mátt yvir tjóðunum:
27 Og hann skal stjórna teimum
við einum stavi av jarni; eins
og kerini hjá einum leirkerasmiði
skulu tey verða brotin í flindur:
enntá eins og eg móttók frá Faðir
mínum.
28 Og eg vil geva honum morgunstjørnuna.
29 Hann sum hevur oyra, lat
hann hoyra hvat Andin sigur við
kirkjurnar.
(Opb. 2:20-29)
OG Guð talaði øll hesi orðini, sigandi,
2 Eg eri HARRIN Guð tín, sum havi ført teg út úr Egyptalandi, út úr trældóms-húsinum.
3 Tú skalt ongar aðrar gudar hava undan mær.
4 Tú skalt ikki gera tær nakra rista mynd, ella nakran líkleika av nøkrum tingi sum er í himni fyri oman, ella sum er á jørðini fyri niðan, ella sum er í vatninum undir jørðini:
5 Tú skalt ikki boyggja niður teg sjálvan fyri teimum, ella tæna teimum: tí at eg, HARRIN Guð tín, eri ein ástbrellin Guð, heimsøkjandi misgerð fedranna omanyvir børnini at hinum triðja og fjórða ættarliði hjá teimum sum hata meg;
6 Og sýnandi miskunn at túsundum av teimum sum elska meg, og halda boðini hjá mær.
7 Tú skalt ikki taka navn HARRANS Guðs tíns í fáfongd; tí at HARRIN vil ikki halda hann sakleysan, sum tekur navn hans í fáfongd.
8 Minst til sabbatsdagin, at halda hann heilagan.
9 Seks dagar skalt tú streva, og gera alt títt arbeiði:
10 Men hin sjeyndi dagurin er sabbatur HARRANS Guðs tíns: í honum skalt tú ikki gera nakað arbeiði, tú, ella sonur tín, ella dóttir tín, tænastusveinur tín, ella tænastugenta tín, ella fenaður tín, ella tín fremmandi sum er innan portra tína:
11 Tí at á seks døgum gjørdi HARRIN himin og jørð, sjógvin, og alt sum í teim er, og hvíldi hin sjeynda dagin: hvørsvegna HARRIN vælsignaði sabbatsdagin, og halgaði hann.
12 ¶ Æra faðir tín og móður tína: at tínir dagar mega verða langir uppiá landinum sum HARRIN Guð tín gevur tær.
13 Tú skalt ikki drepa.
14 Tú skalt ikki fremja hordóm.
15 Tú skalt ikki stjala.
16 Tú skalt ikki bera falskan vitnisburð ímóti næsta tínum.
17 Tú skalt ikki girnast hús næsta tíns, tú skalt ikki girnast konu næsta tíns, ella tænastusvein hans, ella tænastugentu hans, ella oksa hans, ella asna hans, ella nakað ting sum næsta tíns er.
( Exodus 20:1-17 FKJ )
( Sitatini eru úr bæði fyrstu og aðru útgávu av FKJ N.T.)


text:
Wikipedia:Mánaðargreinin/mars 2017
Kalifornia er ein lutstatur í vestri í Sambandsríkinum Amerika við 39,2 miljónum íbúgvum. Í suðri hevur Kalifornia mark við Meksiko, í norðri við Oregon, í eystri við Nevada og Arizona og í vestri við Kyrrahavið. Í september 1850 bleiv Kalifornia 31. stakríki í USA. Lutstaturin var fyrr partur av Meksiko. Sacramento er høvuðsstaðurin, og størsti býurin er Los Angeles. Breiðir motorvegir og skjóttgangandi jarnabreytir knýta stóru býirnar saman, risastórar brýr eru lidnar og fleiri eru í gerð. Landskjálvtar eru vanligir har á leið, og ofta hava teir gjørt stóran skaða. Eisini fólkið í stórbýunum San Francisco og Los Angeles livir í vanda fyri landskjálvta. Tilsamans er Kalifornia 423 970 km² stórt, t.d. 1,2 ferðir størri enn Týskland.


text:
Í dag hevur B-kapping verður í Bylgjuni í Runavík. Ljósið hevði 8 pinkur og 5 piltar við til kappingina í dag. 22 íðkarar vóru tilsamans hjá pinkum og 19 íðkarar hjá piltum. Í dag skuldi ein vinnari finnast
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"Pínan, sum fylgir við at játta, verður sum beiskur heilivágur, sum vil lekja"
Søren Kierkegaard


text:
Kommunulækni
Eiðis læknadømi er læknasamstarvið millum Eiðis og Sunda kommunu.
Læknar í Eiðis læknadømi eru Signhild Petersen og Ása J. Jacobsen. Sjúkrarøktarfrøðingar eru Lydia V. Jacobsen og Sólvá í Selvindi.
Læknaviðtalan við Norðskála er opin mánadag til fríggjadag frá kl. 8.00-16.00.
Telefonviðtala er frá kl. 8.00 – 12.00 har til ber at biða um tíð og bíleggja heiluvág. Telefonnummarið er 423006.
Til ber at fáa tíð til at fáa tikið blóðroynd mánadag til hósdag frá kl. 9.00-14.00.
Bráfeingis (akut) læknahjálp til 16.00 gerandisdagar fæst við at ringja tlf. 219126, fax 421010
Eftir kl. 16.00 gerandisdagar, umframt alt samdøgrið halgidagar og um vikuskiftið, ber til at ringja til Læknavaktina á tlf. 1870. Læknavaktin er til fyri at hjálpa tær við sjúku, sum ikki kann bíða, til tín egni lækni er aftur at hitta.
Bráðfeingis (akut) læknahjálp fæst við at ringja á 112.


text:
Norðmenn eru komnir til Føroya at fundast um menningina á vatnorkuøkinum
Í hesum døgum 24. – 26. september er ráðstevna um vatnorku á Hotel Føroyum. Tað er EnergiNorge, sum í samstarvi við SEV, skipar fyri ráðstevnuni, sum hevur heitið Vassdragsteknisk forum Region Vest.
Uml. 70 umboð fyri ymisk orkufeløg eru við og á skránni eru framløgur um bygging av byrgingum, kortlegging, nýggja tøkni og brúk av dronum til eftirlitsarbeiði v.m.
Umboð fyri SEV hava tvær framløgur. Heri Mortensen, deildarstjóri, bjóðar vælkomin og greiðir frá um vatnorku í Føroyum, meðan Terji Nielsen, menningarleiðari, greiðir frá, hvussu Føroyar verða 100% grønar í 2030.
Árliga ráðstevnan, sum er ætlað limafeløgum hjá EnergiNorge í region vest, verður vanliga hildin í Noregi, men hesa ferð hevur EnergiNorge avgjørt at flyta hana til Føroya. Avgerðin at flyta tiltakið til Føroya hevur viðført, at luttakaratalið í ár er væl hægri enn onnur ár. Umboð fyri orkufeløg alla staðni úr Noregi, og ikki bara av vestursíðuni, eru við á ferðini.
Útferðir eru eisini á skránni, og vitjað verður m.a. á Fossáverkinum hjá SEV í Vestmanna, í Kirkjubø, við Gjógv og í Saksun.


text:
22. november í 1963, klokkan 12.30 lokala tíð í Dallas, Texas í USA var ein skottilburður, sum skakaði allan heimin. Spyrt tú fólk, sum lurtaðu eftir føroyska útvarpinum tann dagin, so siga tey seg væl og virðiliga minnast, hvar tey vóru, tá ið John Fitzgerald Kennedy varð skotin.
Nógv rumbul varð um morðið, um hvør ið skeyt, hvør ið varð dømdur, hvør ið veruliga var tann, sum trýsti á avtrekkjaran, og hvør ið skipaði fyri morðinum. Og fyri stuttum vórðu skjøl latin almenninginum, sum skuldu hjálpa at uppklára morðið. Tað segðist, at morðið longu varð uppklárað í 1963, men …
Í átjanda Vencli, sum kemur í vikuni, har stendur ein søga, sum Vagnur Streymoy hevur skrivað um tíðina kring morðið. Hetta er við vissu fyrsta søgan av sínum slag, sum ein føroyskur hvøundur hevur skrivað.
Góðan lesihug.
Ein dagur í Amerika
Vagnur Streymoy
Tað var einsligt at sita inni. Hann hevði sitið leingi, og nógv ár vóru eftir; kanska fleiri ár, enn hann átti. Allir høvdu teir síni loyndarmál, eingin tosaði um tey brotsverk, teir vóru dømdir fyri; allir vóru teir jú ósekir. Best var at lurta, ikki spyrja, ikki tosa; kanska lúgva. Hann vildi ikki lýst seg sjálvan sum gamlan; eldri kanska. Hevði hann verið fríur maður, hevði hann skjótt verið pensjónistur, men tað bleiv hann neyvan; heilsan var farin at bila. Eitrið í vatninum, ið teir fingu her inni, skuldi nokk syrgja fyri, at hann bleiv borin út; ella tað var í øllum førum tað, ið fleiri av teimum tosaðu um.
Ikki hevði hann nakrantíð tikið ábyrgd av nøkrum, ið vanlig fólk gleddust um. Hann hevði altíð tikið uppgávurnar og túrarnar fram um familjuna. Hann hevði bara seg sjálvan nú, men eitt lyfti hevði hann givið, og tað lyftið hevði hann hildið í nógv ár. Men hann var farin at hugsa um at fortelja, hvat tað var, ið hendi tann dagin fyri skjótt 40 árum síðani. Hann helt ikki, at tað kundi kallast at slatra, tí teir, ið hann hevði framt illgerðina saman við, vóru ikki til longur. Teir vóru fyribeindir á allar hugsandi mátar. Og skuldi hann fingið ein deyðadóm nú, ja, hvør fór so at taka hann fyrst; vatnið ella ein óboðin gestur?
Kl. 15:00 fór kanningarleiðarin, West, at koma at vitja, og tá skuldi hann fáa alt at vita um víðagitna drápið, ið skjótt var 40 ára gamalt. Ein 40 ára gomul gáta fór at verða loyst í einum lítlum, skitnum vitjanarrúmi í Statevillefongslinum. West hevði fingið eitt prei frá einum loyniligum FBI-manni um, at hann hevði verið við í heimsins kendasta drápi. Og alt hetta hendi, tí at hann hevði verið við til at stjala góðs úr lastbilum og ein av hesum veiku sálunum, ið var við, ikki dugdi at tiga. Ein skjót viðmerking, ein dagin teir koyrdu fram við Dealey Plaza, gjørdi, at hesin fýrurin tosaði; og hann ikki bara tosaði, nei, hann stóð og gorraði framman fyri einum loyniligum FBI-manni, sum síðani setti seg í samband við West.
Tað var kanska ikki so býtt at siga sannleikan. Tá ið hann framdi illgerðina, var hann ungur og líkasælur, men nú hevði hann fingið eina aðra lívsáskoðan. Hann var ikki eitt gott menniskja, tað visti hann, men við árunum var hann farin at hugsa um lívið eftir hetta, og hann var farin at taka synd í einkjuni og faðirleysu børnunum, ið nú langt síðani vóru blivin vaksin. Hann sat inni fyri nakað, ið hann hevði gjørt og hevði viðgingið. Hann rakti ikki politistin, men hann ætlaði at drepa hann, tað var vist, og tað var hann heldur ikki bangin fyri at viðganga. Men hann var ongantíð dømdur fyri víðagitna morðið, ið hann var ein partur av. Mafian dugir væl at halda síni loyndarmál, og hættirnir til tess vóru nógvir, men higartil hevði hann tagt og var sloppin at liva, men hann mintist týðiliga, hvussu alt fór fram …
Hann sat í egnum tonkum inni á Harlogrillini, tá ið Nicoletti knappliga kom inn. Teir báðir vóru farnir út í bilin, og har hevði Nicoletti fyri fyrstu ferð sagt, at teir fóru at gera okkurt við „vin- mannin“. Nicoletti hevði eisini nevnt, at Roselli fór at koma við, men Files sat bara og hugdi at honum; skilti ikki reiðiliga, hvat hann meinti við. Men tað kom so spakuliga; Nicoletti tosaði um forsetan.
Hetta var fyri hálvum ári síðani, og nú hevði hann verið í Dallas í tíggju dagar. Tað fyrsta, hann gørdi, tá ið hann kom inn í býin, var at vitja ein gamlan vinmann, ið visti alt um patrónir. Teir kallaðu hann fyri Úlvin. Úlvurin umvældi pinballmaskinur, men fáur dugdi so væl við vápnum sum hann. Files kom inn á gólvið eftir seks kyksilvurkúlum, ið Úlvurin hevði snikkað til. Honum hevði altíð dámað kyksilvurkúlur best, tí tær fara í so smá petti, at at kalla einki er at finna og seta saman aftur hjá einum kanningarleiðara.
Hann hevði ongantíð sæð nakran trupulleika í at tæna tveimum. Philips tók hann við í CIA, og seinri, eftir at vera komin heim aftur frá loyndarfullum ferðum til Asia, kom hann í hóslag við Giancana- familjuna í Chicago, ið var undir leiðslu av Tony Arcado. Pengar vóru pengar, hugsaði Files, og at taka mannalív var ikki tað stóra fyri hann, so hetta umhvørvið dámdi honum.
Hann hevði koyrt beina leið frá Chicago til Lamplighter Inn, var farin við vápnunum upp á kamarið og hevði læst hurðina. Hann hevði koyrt langa leið og fekk sær tí eitt brúsubað. Alt tyktist so vanligt, friðarligt, tað gjørdi tað altíð, áðrenn eina uppgávu. Tað nyttaði ikki at ganga og óttast ella hugsa ov nógv. Gekk tað, so gekk tað. Gekk tað ikki, so gekk tað ikki.
Tað bankaði á dyrnar. Files hvakk við. Hann hevði ikki fortalt nøkrum øðrum enn Philips og Nicoletti, hvar hann var. Hann skuldi altíð lata Philips vita, hvagar hann var farin, men hetta var ikki Philips, tað visti hann. Spakuliga tók hann eina pistól og fór yvir móti hurðini. Einki kagihol var í hurðini. Hann kundi rópa ella lata upp. Hann læt hurðina upp og stardi beint inn í eitt andlit, ið hann kendi væl. Teir høvdu hitst ta fyrstu tíðina, teir báðir vóru í CIA eftir lokna hertænastu.
„Oswald,“ segði Files. „Hvat gert tú her?“
„Eg fekk at vita, at eg skuldi koma og vita, um tú hevur brúk fyri hjálp við nøkrum?“
Tað var óivað Philips, ið hevði sent Oswald, tí Nicoletti og Oswald kendust ikki.
„Ikki rættiliga enn, men vit kundu farið ein túr í býin og fingið okkum ein bita.“
Dagarnir gingu nokk so friðarliga. Teir koyrdu runt í býnum, vitjaðu ymisk støð og tosaðu um gamlar dagar. Tað hendi seg enntá, at Oswald og hann hittust nær við arbeiðsplássið hjá Oswaldi í døgurðatímanum. So sótu teir bara í bilinum og lurtaðu eftir útvarpinum og fingu sær eina sigarett.
Tann eina dagin vóru teir farnir út úr býnum til Mesquite at stilla Remington xp 100 Fireball-rifluna hjá Files. Oswald stóð við síðuna av Files og tók tómu patrónirnar, so hvørt tær komu sendandi út úr vápninum, tá ið Files trekti upp. Hvussu nógv Oswald visti um tað, ið lá fyri framman, visti Files ikki, og hann ætlaði sær heldur ikki at spyrja.
Morgunin eftir var Files tíðliga á fótum. Hann var á veg yvir á gistingarhúsið, Dallas Cabana, at hitta Nicoletti. Hann hevði verið á eini kaffistovu og fingið sær morgunmat og hevði síðani ringt til nummarið, ið Nicoletti hevið latið sær í Chicago. Hann skuldi skunda sær yvir til gistingarhúsið, har ið Roselli eisini var.
So skjótt sum hann kom inn á gistingarhúsið, kom Roselli ímóti honum. „Pínadoyðs flogtúrur í morgun. Kom, vit skulu koyra til Fort Worth.“ Files visti, at í hesum arbeiðinum spurdi tú ikki. Tú aktaði.
Á kaffistovuni í Fort Worth sat hálvskalluti Rubenstein og bíðaði. Hann hevði longu drukkið tveir koppar og var farin at ótolnast. Forbannaðu italienarar, tú kanst ikki hava álit á teimum. Eftir at hava bíðað í 45 minuttir sá hann ein Chevrolet Impala sneiða inn á parkeringsøkið framman fyri kaffistovuna. Tveir menn stigu út úr bilinum og komu inn. Tann eldri av teimum gekk fremst og kom beina leið yvir til borðið, har Rubenstein sat, og setti seg. Tann yngri setti seg yviri við langa diskin og snaraði á stólinum, so hann vendi móti teimum báðum, ið sótu við borðið. Rubenstein sá, at hann hevði ein revolvara innan fyri jakkan. Servitrisan kom yvir og spurdi, um teir vildu hava kaffi. Rubenstein keypti sín triðja kopp, og vælklæddi, myrkhærdi maðurin hinumegin borðið bað eisini um ein kopp.
„Eg síggi, at tú hevur tikið ein við tær, Roselli,“ segði Rubenstein.
Roselli segði einki, vendi sær við, sum um hann ótolnaðist eftir kaffikoppinum. Servitrisan kom skjótt yvir til teir og bað teir endiliga siga til, um teir skuldu hava meira.„Brævbjálvin!“ segði Roselli.
„Ja,“ svaraði Rubenstein. „Alt skuldi verið í honum.“
„Hetta er størri enn brennivínssmugling,“ segði Rubenstein. „Er harra Giancana 100% klárur? Tað snýr seg ikki bara um Dallas, men eisini um eitt stórt eftirspæl. Alt má ganga eftir ætlanini,“ segði Rubenstein.
„Giancana er klárur,“ segði Roselli. „Nicoletti og eg velja okkum ein bygning, og so skulu vit bara finna ein annan, ið kann skjóta frammanífrá.“
„Og hann hava tit ikki funnið enn?“ spurdi Rubenstein.
„Hugsa tú um títt, so skulu vit nokk hugsa um okkara,“ segði Roselli og reisti seg. „Vit hava kannað økið, og gongur alt, sum ætlað, so hittast vit ikki, fyrr enn uppgávan er loyst,“ segði hann, áðrenn hann gekk yvir ímóti Files, og teir báðir fóru útum.
Rubenstein festi sær í og drakk av koppinum. Hetta fór at verða fjórðu ferð, at ein forseti bleiv myrdur. Tað vóru ikki allir trupulleikar, ið kundu loysast diplomatiskt, og tað var løgið, sum tað á ein hátt hevði verið lætt at finna fólk til hesa uppgávuna. Hjólini vóru farin at mala, og hann kundi ikki steðga teimum. Tann allarsíðsti fundurin hjá høgu harrunum hevði verið í gjárkvøldið, og eingin hevði mutað ímóti. Tað fór at verða í dag.„Eigur tú nøkur vápn, ið eingin veit um?“ spurdi Roselli í bilinum.
„Ja, eg havi okkurt liggjandi,“ svaraði Files.
Roselli læt brævbjálvan upp. Úr honum tók hann nøkur følsk Secret Service-skelti og eina tekning, ið vísti leiðina, ið bilafylgið koyrdi.
„Teir hava broytt rutuna eitt sindur,“ segði Roselli. „Teir koyra eftir Elm Street, men tað bilar einki. Tað er í veruleikanum ein fyrimunur hjá okkum. Koyr yvir til gistingarhúsið; Nicoletti bíðar eftir okkum,“ segði hann síðani. Tað var 22. november, og klokkan var skjótt 10, og menninir báðir vóru næstan komnir til Dallas aftur.
Í tøgn koyrdu báðir menninir móti miðbýnum. Files, ein her- maður við drúgvum royndum, hóast hann bert var 23 ára gamal, kendi býin væl. Tá ið teir vóru komnir á gistingarhúsið, parkeraði Files og bíðaði, meðan Roselli fór inn. Eina løtu seinri kom Nicoletti út. „Koyr yvir til Dealey Plaza, eg skal hyggja at nøkrum á Elm Street,“ segði Nicoletti. Files setti bilin í gongd og koyrdi avstað. Teir høvdu verið har og hugt fyrr, og Files koyrdi inn á sama parkeringsøkið, teir høvdu brúkt áður, nær við Daltex-bygningin. Teir stóðu báðir á Elm Street. Nicoletti hugdi at bygningunum, skimaðist eftir, hvørja leið man kundi taka við bili, og gekk síðani niðan á bakkan og hugdi aftur um trægirðingina. Aftanfyri lá jarnbreytin, men tú kundi eisini koyra við bili har.
„Um eg biði teg vera kláran at loysa eina uppgávu her saman við mær, ert tú so klárur?“ spurdi Nicoletti.
„Ja,“ segði Files. „Hvat snýr tað seg um?“
„Boðini koma frá hægsta staði, og fært tú at vita, hvat uppgávan snýr seg um, so kanst tú ikki bakka út. Borðið fangar.“
„Eg eri klárur,“ segði Files.
„Vit fara at skjóta forsetan,“ segði Nicoletti.
Files hugdi eina løtu at Nicoletti uttan at siga nakað. Hann hevði lært at bíða við at vísa, hvat hann veruliga hugsaði. Eitthvørt annað menniskja hevði óivað flent at einum sovorðnum aftursvari, men Files visti, hvussu man bar seg at millum slíkar menn. Nicoletti stardi at honum og bíðaði eftir svari. So var tað altso veruligt, meðni.
„Ok,“ segði Files. „Hvat skal eg gera?“
„Okkum manglar ein mann, ið kann skjóta frammanífrá. Bilurin kemur har yviri frá, so tú mást standa onkrastaðni her umleið. Hvat stað heldur tú vera best?“ spurdi Nicoletti.
Files hugdi rundan um seg. Har vóru ikki so nógv støð av velja ímullum, um hann skuldi skjóta frammanífrá.
„Eg rokni við, at man stendur væl aftan fyri hasa trægirðingina,“ segði Files og peikaði niðan móti bakkanum.
„Fínt, tú stillar teg har,“ segði Nicoletti.
„Hvar verður tú?“ spurdi Files.
„Hugsa ikki um tað! Eg rokni við, at Roselli og eg vera í Daltex-bygninginum. Tað verða fleiri skjúttar. Ver tú bara klárur. Roselli kom í morgun fyri at avlýsa, men til helvitis, vit gera tað kortini,“ segði Nicoletti.
„Vit hava ikki nógva tíð,“ segði Nicoletti. „Bilafylgið verður her um hálvanannan tíma ella so. Kom, vit fara eftir Roselli á gistingarhúsinum, og so koyra vit aftur til parkeringsøkið við Daltex- bygningin, og so fara vit har, sum vit skulu vera. Tað er møguligt, at fólk fara at síggja teg; kanst tú skifta klæðir ella okkurt?“
„Nei,“ segði Files, „men eg kann venda jakkanum, og harafturat fái eg fjalt vápnið undir honum.“
„Fínt, men ger skjótt av og kom yvir til bilin aftur. Roynir nakar at steðga tær, so mást tú skjóta. Hoyr, tú skalt ikki skjóta, um tað ikki er neyðugt. Vit skulu raka hann í høvdið, og er hann ikki raktur í heysin, tá ið hann kemur, har tú ert, so skalt tú skjóta; ikki fyrr. Og tú rakar ikki frúuna!“
Teir koyrdu yvir til gistingarhúsið eftir Roselli. Hann stóð klárur uttanfyri, og Nicoletti leyp úr bilinum at tosa við hann, áðrenn hann setti seg í bilin. Files hoyrdi ikki tað, ið teir tosaðu um, men onkur brot fekk hann við. Roselli tyktist at muta ímóti og nevndi Sam Giancana nakrar ferðir, men Nicoletti peikaði í andlit hansara og setti hann upp á pláss og nevndi okkurt um Tony Arcado, ið var ovastin í Chicago. Teir komu inn í bilin. Eingin segði eitt orð á veg yvir til parkeringsøkið. Teir stigu út úr bilinum, og tað einasta, ið Nicoletti segði, var: „Skjótt aftur higar!“
Files gekk einsamallur yvir til trægirðingina. Hann legði sær leiðina væl í geyma fyri at vera fullkomiliga greiður yvir, hvat hann skuldi gera, um onkur kom eftir sær, tá ið hann skuldi sleppa sær til rýmingar. Hann hugdi at jarnbreytini; har hendi ikki tað stóra. Onkur gekk langt har yviri, men annars var eingin at síggja. Um onkur hevði sæð hann, so høvdu tey óivað hildið, at hann arbeiddi á jarnbreytarstøðini. Hann hevði vent frakkanum á ranguna, so hann nú minti um ein regnfrakka, og tað var einki løgið við tí, tí tað hevði regnað fyri løtu síðani. Hann gekk niðan móti staðnum, ið hann hevði valt sær. Hann tók vápnið úr kassanum og gekk yvir móti trægirðingini og kikaði gjøgnum siktið. Hann hugdi oman móti vegnum og grasvøllinum, har nøkur fólk stóðu og bíðaðu spent eftir at síggja forsetan og sjarmerandi forsetafrúuna veittra til sín. Hann sá eisini, at fólk stóðu fram við vegnum á somu síðu, har hann var, men hann fekk ikki valt sær nakað annað pláss at standa, og tey stóðu nokk so langt niðan fyri hann, so tað fór nokk at ganga. Hann fór aftur frá girðingini.
Hann bíðaði. Hann var róligur; hetta var ikki fyrstu ferð, at hann bíðaði eftir sínum fongi. Hann gekk yvir aftur móti girðingini og kikaði yvir móti Daltex-bygninginum. Har vóru fleiri fólk, men hann sá einki til Nicoletti ella Roselli. Hann bakkaði aftur frá trægirðingini. Hvørja ferð hann fór frá trægirðingini, mátti hann skava runu av skónum, tí alt økið var tann bera runa.
Hann hevði roykt nakrar sigarettir ta tíð, hann hevði staðið og bíðað, men neyvan fóru nakrir stubbar í rununi at leiða løgregluna til hansara. Hann stóð eisini nokk so væl fjaldur har uppi. Á hansara høgru síðu stóð eitt stórt træ beint hinumegin trægirðingina, og longu greinarnar løgdu ein skugga, ið fjaldi hann rættiliga væl.
Hann gekk aftur fram til girðingina.
Nú hendi okkurt.
Fólk vóru farin at tosa hart, og kátu rópini søgdu honum, at forsetin var á veg. Hann hugdi yvir móti Daltex-bygninginum og sá, at bilafylgið sneiddi inn á Elm Street. Fremsti bilurin koyrdi skjótt út úr Dealy Plaza, meðan sjálvt bilafylgið koyrdi rættiliga spakuliga eftir vegnum. Forsetabilurin var púra berur; lívverjarnir hvørki stóðu á honum ella gingu fram við honum, og løgreglumotorsúkklurnar koyrdu eisini aftan fyri hann. Tað kundi ikki ligið betur fyri at rakt við einum skoti. Hann hoyrdi, at skot komu frá vinstru síðu, har ið Nicoletti og Roselli vóru, men hann taldi tey ikki. Hann eygleiddi bara forsetan í kikarasiktinum og bíðaði eftir, at hann bleiv raktur í høvdið. Hann sá væl, at hann var raktur, men framvegis var hann ikki raktur í høvdið, sum teir høvdu avtalað, og skjótt var ov seint, um avtalan skuldi haldast. Hann metti um støðuna og helt, at um hann ikki skeyt, so fór tað heila at miseydnast. Hann hugsaði skjótt og gjørdi av at skjóta.
Hann hevði fylgt forsetanum við kikarasiktinum allan vegin. Eitt stutt bil var bilurin aftan fyri eitt avlangt skelti, men tað var so skjótt, at hann kom undan aftur, og tá sá Files, at hann var raktur. Hann tók hendurnar upp fyri hálsin og fór so smátt at søkka saman yvir móti konu síni. Datt hann niður í fangið á henni, fekk hann ikki skotið hann í høvdið. Forsetafrúan varnaðist, at okkurt var galið, og bendi seg eitt sindur inn yvir hann, sum um hon spurdi hann um okkurt. Fanans, hetta fór at enda galið. Hann var noyddur at skjóta, men tað fór at verða ringt at raka soleiðis, at frúan ikki eisini bleiv rakt. Skeyt hann ikki nú, so fór forsetin út úr Dealy Plaza uttan at vera raktur í høvdið. Rakti hann forsetafrúuna eisini, so mátti hann bara taka ta skoluna, ið fór at koma.
Hann skeyt. Hann siktaði eftir høgra eyga, men rakti eitt sindur longri uppi við høgra tinning. Kyksilvurkúlan sló forsetan aftureftir og gjørdi sítt arbeiði til lítar í einum ógvusligum bresti inni í høvdinum á forsetanum, ið gjørdi, at blóðsprænur og heilabitar fóru sendandi út á lúkuna á viðførisrúminum og víðari afturum á ein løgreglumann á motorsúkklu. Lívleysur sakk forsetin saman og datt niður í fangið á konu síni.
Nú mátti hann gera skjótt av! Hann trekti vápnið upp, so hann fekk fatur í tómu patrónini, beit í hana og setti hana á trægirðingina. Hann vendi jakka sínum við aftur, tók vápnið sundur og legði tað í kassan og stakk síðani kassan upp undir jakkan og fór til gongu. Alt í honum segði við hann, at hann skuldi renna, skunda sær av stað, men gjørdi hann tað, bleiv hann avdúkaður. Hann gekk leiðina, ið hann hevði valt sær, yvir til parkeringsøkið, har bilurin stóð.
Tá ið hann kom yvir til bilin, sá hann, at Roselli og Nicoletti sótu longu í bilinum. Hann læt seg úr jakkanum og tveitti hann niður í viðførisrúmið. Kassan við rifluni fjaldi hann í einum loyni- ligum rúmi undir instrumentbrettinum. „Koyr yvir til Good Luck- bensinstøðina,“ segði Nicoletti. Teir høvdu ikki avtalað, hvar teir skuldu fara eftir arbeiðið, men Files hevði ímyndað sær, at teir skuldu vera saman. Men hann spurdi ikki. „Var hatta ikki í so ógvusligt?“ spurdi Nicoletti. „Tú skeytst næstan høvdið av honum.“
„Eg metti, at um eg ikki skeyt, so hevði hann sloppið avstað,“ svaraði Files. „Kyksilvurkúlurnar gera hatta har; tær bresta.“ Tá teir komu inn á parkeringsøkið við Good Luck-bensinstøðina, fóru Nicoletti og Roselli yvir í ein annan bil og koyrdu avstað. Files hevði fingið boð um at koyra eina aðra leið til Chicago, og tá ið hann kom til býin, skuldi hann beinanvegin siga Nicoletti frá, at hann var komin upp á pláss.
Nú vóru nógv ár liðin síðani handan dagin. Hann hevði ong- ar vinir, familjan vildi ikki kennast við hann, og lívið handan fongsulsmúrarnar longdi ikki júst um lívið. Hvørja ferð hann skuldi fáa sær eitt glas av vatni, stóð hann og stardi niður í glasið og mátti seta dirvi í seg, áðrenn hann drakk. Klára vatnið við sínum radiumi var ikki ringt at fáa niðurum, men hugaligt var tað ikki. Kanska hann ikki hevði uppiborið annað enn dálkað vatn. Og bleiv ein klaga frá honum kanska tikin í álvara? Neyvan! Tað fór óivað at verða soleiðis, at hann fór at verða tikin av onkrum so gerandisligum sum vatni úr krananum. Men hann var klárur at fara. Skuldi tað verða her, so skuldi tað verða her. Skuldi tað ikki verða her, so skuldi tað ikki verða her.


text:
Orð: Helga Ingebrigtsen
Lag: Trygve Skallerud
Týtt úr donskum: Jukim Olsen
Upprunaheiti: Gå omkring i Jesu navn
1. Ferðast Jesu navni í,
hjálpt og troystað, stillað stríð,
uggað tey, ið sorgin tærir,
linna veitt, har pínan særir,
stillisliga fram so hildið
– tað var tað, eg fegin vildi.
2. Glett hvønn ein, ið sorgir ber,
heimleys lívgað, uggað her,
teimum hjálpt, ið sakna, treingja,
opnað dyr, har sorgir steingja,
stillisliga fram so hildið
– tað var tað, eg fegin vildi.
3. Kærleiki væl finnur ráð,
Gud vil hjálpa, lít hann á.
Gleðst eg vildi við tí káta
og felt tár við teim, ið gráta,
stillisliga fram so hildið
– tað var tað, eg fegin vildi.
4. Vegin víst til himmalhavn,
í Guds Faðirs opna favn,
har, sum gleðin ber av øllum,
sum ei finst í heimsins høllum,
stillisliga fram so hildið
– tað var tað, eg fegin vildi.
Orð og lag: William Augustine Ogden
Týtt: Jukim Olsen og Zacharias Zachariassen
Upprunaheiti: Seeking the lost
1. Finn tey fortaptu, leita upp lambið,
sum gongur vilst á fjøllum í dag.
„Komið til mín!“ nú Frelsarin bønar
– breið hetta út frá stað og til stað.
Niðurlag: Far nú avstað um fjøll og fløtur,
vís hinum vilstu beina leið.
Før tey til hann, hin góða Hirðan,
sum fyri tey í deyðan steig.
2. Finn tey fortaptu, peika á Jesus,
sálum so sjúkum, saknandi frið.
Vís teimum greitt hin æviga vegin,
styðja tey heimá stig fyri stig.
3. Fagrir á fjøllum føturnir eru,
sum góðan boðskap bera í dag,
styrkja tey veiku, reisa tey falnu,
gera í sorg tey líðandi glað.
Orð: William Gibson Sloan
Lag: Jens Guttesen
Týtt: Jukim Olsen
1. Míns Faðirs lítli boðberi,
sig, hvat er tað, tú vilt?
Eg tína yndisligu rødd
so fegin vildi skilt.
2. Um enn tú ei kanst mæla orð,
eg læra kann av tær,
at hann, ið gevur dagligt breyð,
vil syrgja fyri mær.
3. Tú kveikir í mær takkarsong,
so sorgleyst er títt flog,
tú heilsar frá tí Alvalda
og bert mær lívsins boð.
4. Tín nærvera, hon boð mær ber,
at eg ei stúra má,
tí hann, sum skapti teg og meg,
veit altíð veg og ráð.
5. So lat meg læra hetta væl
og ikki gloyma, nei,
at eg í gleði, trúgv og vón
má ganga smølu leið.
6. Men eins og tú jú royndur ert,
tað sama sanni eg,
tó syngi glaður eg sum tú,
tí Jesus frelsti meg.